Mihajlovićeva: Loš plasman Srbije rezultat "problema iz prošlosti" - Ekonomske Vesti\n30. okt. 2014 Luka Matić Doing business 2015, građevinske dozvole, Ministarstvo građevinarstva, Svetska banka, Zorana Mihajlović\nNazadovanje Srbije za čak 14 pozicija, sa 77. na 91. mesto, na „Doing business“ listi Svetske banke je rezultat „nasleđenih problema iz prošlosti“, ocenila je Zorana Mihajlović, potpredsednica Vlade Srbije i ministarka građevinarstva, saobraćaja i infrastruktute.\nMihajlovićeva svoju tvrdnju objašnjava činjenicom da je ovaj izveštaj Svetske banke rađen u periodu od marta 2013. do marta 2014. godine, kada je, nije zgoreg podsetiti, na vlasti takođe bila aktuelna vladajuća koalicija Srpske napredne stranke i Socijalističke partije Srbije.\nKada su segmenti u pitanju Srbija je na „Doing business 2015“ listi najgore prošla po pitanju građevinskih dozvola, gde je zauzela katastrofalno 184. mesto.\nZorana Mihalović priznaje da je vreme izdavanja građevinskih dozvola „najveći problem, jer investitori ponekad čekaju i po pet godina da bi dobili građevinsku dozvolu“, ali dodaje da „taj problem traje već 10 do 15 godina“.\n„Novi Zakon o planiranju i izgradnji će biti usvojen u novembru i građevinske dozvole će se ubuduće izdavati za 28 dana. Međutim,čak ni sadašnji zakon nije osnovni problem, već ponašanje administracije, birokratija i javšluk“, rekla je Mihajlovićeva.\nPotpredsednica Vlade Srbije je, kako stoji u saopštenju Ministarstva građevinarstva, saobraćaja i infrastrukture, ocenila da će sledeći izveštaj Svetske banke o uslovima poslovanja „svakako biti bolji po Srbiju“.\n← Esmark, izgleda, stvarno dolazi u Železaru Smederevo\nAtlantic Grupa prihodovala pola milijarde evra u 2014. →


Neuralink: Prvi korak ka ljudskim augmentacijama - Muški magazin - trendovi, fitness, lifestyle, saveti, devojke... `\nTaman kada smo pomislili da će Elon Mask stati sa svojim inovacijama, on je napravio još jedan ogroman korak ka poboljšanju i unapređivanju života ljudi. Nakon što je popularizovao električne automobile i uspeo da stvori jeftine svemirske letelice, sada je na red došao i moždani čip koji predstavlja prvi korak ljudske augmentacije.\nNeuralink je naziv koji nosi ovaj čip i krerian je sa ciljem da poboljša moždane i kičmene funkcije kod osoba koja na istim imaju neka oštećenja. Često se dešava da posle moždanih udara ili kičmenih povreda osobe ostanu doživotno paralisane, a ovaj čip bi to mogao da promeni.\nČip bi se instalirao u mozak pojedinca i slao električne signale u oštećene delove mozga, ili kičme. Na taj način bi se povratile izgubljene funckije udova, pa čak i moć govora kod određenih ljudi koji su preživeli šlog.\nNa prezentaciji koja je održana nedavno, Mask je rekao da će ugradnja čipa biti brza (sat vremena), da će biti bezbolna, da neće biti vidljiva i da će ljudi imati opciju uvek da ga otklone ako to žele. Ubacivanje čipa vršiće robot koji će biti programiran da to uradi na najbiolji i najbezbolniji način, bez rizika greške ili povrede.\nMnogi su počeli da osuđuju Maska i da govore da je ovaj čip prvi korak ka kontroli uma, ali on je rekao da su augmentacije budućnost i da će ljudi živeti srećnije i duže ako počnu da se unapređuju na ovaj način.\nPROČITAJTE SLEDEĆI TEKST: Bang & Olufsen predstavlja nove luksuzne slušalice od 800 dolara


Lavrov saopštio o čemu će Putin govoriti u UN - 13.09.2015, Sputnik Srbija\nPredsednik Rusije Vladimir Putin će tokom govora u Generalnoj skupštini UN govoriti o Siriji, ukrajinskoj krizi i sankcijama. On će takođe pozvati i da se... 13.09.2015, Sputnik Srbija\npolitika, vesti, rusija, svet, vladimir putin, sergej lavrov\n14:52 13.09.2015 (Osveženo: 16:19 05.10.2015)\nPredsednik Rusije Vladimir Putin će tokom govora u Generalnoj skupštini UN govoriti o Siriji, ukrajinskoj krizi i sankcijama. On će takođe pozvati i da se odustane od politike dvostrukih standarda u borbi protiv terorizma, izjavio je šef ruske diplomatije Sergej Lavrov.\nRusija će nastaviti da isporučuje oružje Siriji\n13 Septembar 2015, 13:26\n„Predsednik će izložiti naše principijalne stavove o najakutnijim problemima savremenog sveta, kao što su sistemska pitanja, nastala usled pokušaja da se zaustavi objektivni proces formiranja novog multipolarnog svetskog poretka“, rekao je Lavrov u intervjuu „Prvom kanalu“.\nPrema njegovim rečima, odatle proizilaze „teme koje su svima na ustima“, a pre svega „borba protiv terorizma koja treba da se vodi bez duplih standarda“.\nMinistar je naveo da je važno da se „teroristi ne dele na dobre i loše i da se ne misli da se sa nekim od tih ’loših‘, ekstremistički raspoloženih ljudi može sarađivati radi postizanja nekih konkretnih geopolitičkih ciljeva“.\nMeđu drugim temama govora predsednika „biće, naravno, i problem jednostranih mera pritiska, i to ne samo na Rusku Federaciju“, dodao je ministar.


Srijeda, 30 Januar 2019 18:34\nPrijateljsko-neimarski poslovi u Centru za obuku postaju preskupi. Iako je najavljeno da će sanacija i opremanje koštati 6,5 miliona maraka, MUP RS već troši najmanje milion KM više od planiranog.\nMinistar unutrašnjih poslova Republike Srpske Dragan Lukač duboko vjeruje u svoje ideje, i iako troši novac građana Republike Srpske, nikada ih ne preispituje niti od njih odustaje. Tako je prošle sedmice odlučio da ponovo pokuša da opremi štale za konje u novom Centru za obuku u Zalužanima. Ovaj luksuz i atrakciju za narod kojem svakodnevno utjeruje strah u kosti spreman je da plati 327.600 KM.\nNovi rok ponuđačima dao je do 8. februara uz uslov da su realizovali minimum dva slična ugovora vrijednosti veće od 140.000 KM. Kada odabere firmu po vlastitoj tenderskoj mjeri, izvođač će na raspolaganju imati 120 dana.\nIstovjetnu javnu nabavku Lukač je raspisao i 3. oktobra prošle godine. Umjesto, prema planu javnih nabavki za 2018. godinu, 168.800 KM, MUP je cifru podebljao na 327.600 KM. Kako građane nije obavijestio o povećanju iznosa, prekršio je princip transparentnosti trošenja javnog novca i ignorisao stav Agencije za javne nabavke Bosne i Hercegovine.\nPotom je preko režimu podobnih medija Žurnalu poručio da je tender raspisao u skladu sa posebnom odlukom Vlade RS. Međutim, demanti ministra demantovala su udruženja građana, ali i Agencija poručivši da procedure koje koristi Lukač služe za prikrivanje kriminala te da je poreske obveznike, čiji novac troši, morao da obavijesti o izmjenama.\nIpak, ministrovo uzbuđenje je splasnulo samo mjesec dana kasnije kada su pristigle dvije ponude znatno veće od iznosa koji je namijenio. Jedna je iznosila 383.506, a druga čak 583.166 maraka. Tender je poništen, a ideja kojoj se Lukač radovao ostala na čekanju.\n„Biće to kod nas atrakcija, a takvu praksu imate, recimo, u Vašingtonu, gdje policajce na konjima možete vidjeti oko Bijele kuće“, najavljivao je Lukač u decembru 2017. godine.\nMilioni maraka nagrade za kadar SDP-a\nNovac u Centru za obuku se ne štedi, a iz dana u dan nižu se nepredviđeni radovi. MUP je u novembru prošle godine otkrio nove probleme i to, kako je Žurnal već pisao, u podrumu. Sve to, po cijeni od 61.841 KM, sanira banjalučko „AM Međugorje“ Mileta Atlagića, bliskog prijatelja novog predsjedavajućeg Predsjedništva BiH Milorada Dodika. Tako je samo na „iskrslim problemima“ ova firma od MUP-a za godinu dana dobila tri ugovora ukupne vrijednosti 713.530 KM.\nPrvobitni prijateljski tenderski zadatak bio je da Atlagićeva firma sanira 11 objekata u kompleksu, što je trebalo da košta oko 3.263.000 KM sa uračunatim porezom na dodatu vrijednost, ali onda se našao prostor za nove, nepredviđene ugovore – jedan u decembru prošle godine težak 602.593 KM, drugi već u aprilu ove godine u vrijednosti oko 50.000 KM i posljednji upravo gorepomenuti dodijeljen 19. novembra.\nUnosnim ugovorima Atlagić je, očigledno, nagrađen za dobro prijateljsko vladanje. Uz to što je odan Dodiku, prema nezvaničnim informacijama, u izuzetno je dobrim odnosima i sa ministrom Lukačem. Dobri odnosi su zaživjeli i u politici pa je sve u djelo sprovedeno po osnovu veze SNSD – SDP i to na nivou Federacije Bosne i Hercegovine. Nermin Nikšić sa čela Socijaldemokratske partije na proteklim izborima kandidovao je Atlagića, nekadašnji kadar SNSD-a, za parlament FBiH iz izborne jedinice 1 i to kao četvrtog na listi. Dakako, sada sjedi u poslaničkoj klupi.\nPodvuci: Zalužani koštaju...\nPrema podacima Transparency internationala u BiH iz avgusta prošle godine, do tog momenta bili su zaključeni ugovori ukupne vrijednosti 6,2 miliona KM sa uračunatim PDV-om, a još su aktuelne bile nabavke procijenjene vrijednosti do dva miliona KM. Zanimljivo, kod svih dosadašnjih tendera, osim kod onog koji se odnosio na izgradnju novih, sanaciju, adaptaciju i rekonstrukciju postojećih objekta i vanjsko uređenje u kompleksu, pristizala je samo po jedna ponuda.\nViše iz kategorije: « Puca brana od 180 miliona KM Crna Gora usporava gradnju puta Foča - Šćepan Polje »


Kreće prva generacija budućih školovanih solo pevača\nNaslovna Kultura Muzika Kreće prva generacija budućih školovanih solo pevača\nOd ove školske godine u Školi osnovnog muzičkog obrazovanja „Stevan Hristić“, kao nastavni program uveli su i osmi instrument, najlepši, ljudski glas, pa tako se pored klavira, harmonike, flaute, klarineta, gitare, tamburice i violine, izučava i solo pevanje.\nNa novom odseku ima devet polaznika, a jedna od njih je i Sanja Peulić:\n– Volim muziku i pevanje. Prvi javni nastup sam imala u biblioteci, dok sam sticala znanja u „Akordu“, imala sam i jedan nastup sa „Santos braders bendom“ u „Ajrišpabu“, a pevala sam i uz gitarsku pratnju svog druga po kafićima. Za ovaj odsek u muzičkoj školi čula sam od basiste Santosa, Olivera Saboa, te smo se bukvalno naredni dan upisali na solo pevanje. Dolaskom nove nastavnice Aleksandre, čini mi se da smo dobili na kvalitetu, više smo naučili o samom pevanju. Posle završetka četvorogodišnjeg školovanja ovde, u planu mi je nastavak sticanja znanja, ali sve zavisi od okolnosti.\nRođena Somborčanka koja živi u Novom Sadu, Aleksandra Ušumović, završila je Muzičku akademiju na odseku solo pevanja i sada pohađa master sudije. Prihvatila je ponudu i sada polako i stručno uvodi devetoro Palančana u tajne solo pevanja:\n– USomboru sam završila nižu i srednju muzičku školu „Petar Konjović“, solo pevanje u klasi Silvije Minee, posle čega sam upisala solo pevanje na Akademji u Novom Sadu u klasi doktorke Milice Stojadinović. Prošle godine sam završila osnovne, a ove sam upisala master studije. Ovo je moj početak u pedagoškom radu, pre dve nedelje sam dobila poziv od direktorke Sandre Milutinović, koji sam rado prihvatila, jer ovo nije samo moj početak, nego i početak izučavanja solo pevanja u ŠOMO „Stevan Hristić“ u Bačkoj Palanci. Prva iskustva sa devetoro učenika su veoma pozitivna, u školi i na časovima je jako lepa atmosfera, đaci su pokazali mnogo interesovanja za učenje vokalne tehnike i jako je lepo raditi u takvom okruženju.\n– Utorkom i petkom dolazim iz Novog Sada na časove, a na početku radimo tehničke vežbe, počinjemo sa upevavanjima i vežbama disanja. Na početku se rade vokalize i neke lakše barokne arije, a zahtevniji program, teže pesme i operske arije, se rade na trećoj i četvrtoj godini, ali za sada je najvažnije da učenici savladaju vokalnu tehniku u skladu sa svojim mogućnostima. Volela bih da učenicima što više približim klasičnu muziku, da im pomognem da poboljšaju svoju pevačku tehniku i da sa lakoćom mogu da pevaju program, oslobode se treme, da što više nastupaju i uživaju u umetnosti i izvođenju.\n– Cilj nam je da se učenici što pre pojave na javnim časovima koje organizuje muzička škola, možda već na sledećem. Pored časova pevanja, učenici imaju i časove klavira i časove solfeđa, što će im još više pomoći kod upevavanja, intonacije i teorije.\nPored rada ovog novog odseka, u ŠOMO teku i druge, redovne aktivnosti. Od direktorke Sandre Milutinović smo saznali pojedinosti.\nOdržani su javni časovi, a razlika u odnosu na prethodne je u tome da su sva tri dana nastupali učenici raznih instrumenata. Ukupno je nastupilo 55 učenika, a publika je mogla da uživa u raznovrsnosti. Praksa javnih časova će se nastaviti iz meseca u mesec. Tradicionalni novogodišnji koncert muzičke škole je ove godine neizvestan, zbog radova u sali bioskopa, koja je najprikladnija za tu svrhu. Ako ne pre, u školi planiraju taj lepi muzički događaj na proleće naredne godine, možda i na otvorenom, pod vedrim nebom. U muzičkoj školi priželjkuju konačno rešenje o jednoj pravoj koncertnoj sali, sa odgovarajućom lokacijom i akustikom, a postoji potreba i za pravim, koncertnim klavirom.\nZa sada, najbolje rešenje bi bila sala u renoviranom Muzeju grada, pogotovo ako se dobije organizacija takmičenja muzičkih i baletskih škola Srbije.\nPrethodni tekstSmanjen pritisak vode u Tovariševu\nSledeći tekstPriključili se humanitarnoj akciji


Gudačka reprezentacija mladih izvođača – GRMI, koja je nastupila na Svetskoj izložbi „EXPO 2020” u Dubaiju, održaće koncert 6. maja u Gradskoj koncertnoj dvorani u Novom Sadu, sa početkom u 20.00 časova.\nProgram na kojem će se naći kompozicije A. Krstajic, G. F. Telemana, P. I. Čajkovskog, D. Šostakoviča i F. Mendelsona, organizuju Gradska koncertna dvorana i Kulturni centar Novog Sada.\nUlaznice su u prodaji na blagajnama GIGSTIX-a, i to po ceni: balkon – 800 dinara, parter – 1000 dinara, za studente uz priložen indeks – 500 dinara, dok je za učenike osnovnih i srednjih škola ulaz besplatan.\nIstog dana u 11.00 časova televizijski voditelj i muzičar Miloš Milovanović uz pratnju GRMI održaće edukativni koncert za decu nižih razreda osnovnih škola. Program će trajati oko 45 minuta, a predavač će našim najmlađim sugrađanima objasniti kako se sluša klasična muzika, šta su tempo, fraza, boje, instrumenti…\nStefan Milenković, renomirani violinista i upravnik „Sale”, u saradnji sa Nacionalnom platformom „Srbija stvara” organizovao je konkurs za izbor najtalentovanijih mladih virtuoza i uspešno oformio grupu profesionalnih umetnika koji su predstavili Srbiju na Svetskoj izložbi „EXPO 2020” u Dubaiju. Gudačku reprezentaciju mladih izvođača čine studenti od 18 do 25 godina.\nOsim u Novom Sadu, GRMI će 8. maja u 20.00 časova nastupiti u Kolarčevoj zadužbini na koncertu u čijoj organizaciji učestvuje Kulturni centar Novog Sada.


Gradnja mosta u Docu počinje sljedeće jeseni - Glas Srpske\nGradnja mosta u Docu počinje sljedeće jeseni\nAleksandar Stojanović 02.12.2019 08:40\nBANjALUKA - Izgradnja novog mosta u Docu trebalo bi da počne naredne jeseni, a ovaj veliki projekat biće sproveden u pet faza, od kojih je prva izgradnja pristupne saobraćajnice na Bulevaru cara Dušana i radovi na mostu za motorni saobraćaj.\nPotvrdio je to za “Glas Srpske” načelnik Odjeljenja za saobraćaj i puteve Slaviša Sandić i naglasio da je u toku izrada projektne i konkursne dokumentacije.\n- Prva faza predviđa da bude završeno premošćivanje Vrbasa, odnosno glavni dio mosta sa četiri trake za motorni saobraćaj, pješačkim i biciklističkim stazama te izlazak u Mačvansku ulicu. Drugi dio posla je proširenje same Mačvanske ulice na četiri trake i izlazak na Bulevar vojvode Stepe Stepanovića, a treća faza je izgradnja posebne saobraćajnice pored đačkog doma - rekao je Sandić.\nČetvrti dio ovog velikog projekta podrazumijeva izgradnju odvojenog pješačkog mosta koji će izlaziti na plato kod Pravnog fakulteta.\n- Posljednja kockica ovog “mozaika” je uređenje obale Vrbasa na način kako je to predviđeno idejnim projektom. Kada sve završimo, grad će dobiti novi simbol po kojem će postati prepoznatljiv - istakao je Sandić.\nNačelnik Odjeljenja za saobraćaj i puteve nije mogao da precizira koliko bi radovi trebalo da traju, jer je riječ o projektu kakav u gradu nije pokrenut decenijama.\n- Za građane i turiste od posebne važnosti biće to što će sa platoa ispred “Boske” za nekoliko minuta moći da stignu do platoa Pravnog fakulteta koji će biti, takođe, potpuno uređen - rekao je Sandić.\nPrema njegovim riječima, Gradska uprava upustila se u veliki projekat koji će po svim osnovama potpuno promijeniti izgled Banjaluke.\n- Gradski most, koji je 50 godina bio poveznica dviju obala, izgradnjom mosta u Docu će imati tek simboličan značaj za saobraćaj - kazao je Sandić i dodao da će i tvrđava Kastel dobiti sasvim novu vrijednost kada bude uređena obala\nNa konkursu za idejno rješenje za izgled budućeg mosta pobjedu je odnijelo djelo grupe banjalučkih arhitekata, a njihovo rješenje izabrano je u konkurenciji 31 rada prijavljenog iz zemlje i inostranstva.\n- Želja nam je da novim mostom Banjalučane vratimo Vrbasu te da, osim kolskog, razvijemo biciklistički i pješački saobraćaj - izjavio je vođa autorskog tima.\nBanjalučko preduzeće "Vodovod": Apel za racionalnim trošenjem vode\nMjesni odbor SPS-a iz Trna prešao u Socijalističku partiju\nSložne ruke Bojanićima sazidale novi dom\nTradicionalna akcija Gradske uprave: Prijave za izbor najuređenijeg dvorišta do 25. juna\nPanoramskim mini busom na Banj brdo od sutra i radnim danima\nRođeno 14 beba\n19. 06. 2021 09:41\nGradsko grijanje idealno rješenje za tople i bezbjedne domove\n19. 06. 2021 08:43\nKastel dobija novo ruho\n19. 06. 2021 07:56\nDvije ulice bez struje\n19. 06. 2021 05:49\nVukajlović: Aleksić dobio otkaz zbog teže povrede radne dužnosti\n18. 06. 2021 15:47\n„Banjalučki etno dani“ od 2. do 4. jula\n18. 06. 2021 15:46\nBojan Aleksić, bivši radnik „Akvane“: Otkaz sam dobio poštom, dok sam bio na bolovanju\n18. 06. 2021 14:54\nPočela gradnja vodovoda u Tuzlanskoj ulici\n18. 06. 2021 09:16\nPoziv za udruženja građana\n18. 06. 2021 07:11\nU azilu na Manjači trenutno brinu o 42 napuštena psa


Nacionalne vesti - Petak 29.03.2019 - 12:29\nEvropski komesar za proširenje Johanes Han izjavio je danas u Beogradu da mu je žao što je dijalog Beograda i Prištine u zastoju, ali da to nije razlog za zaustavljanje procesa evrointegracija Srbije.\n"Važno biti samokritičan i pokušati da poboljšate situaciju" FOTO: AP\n"Izuzetno mi je žao što je dijalog zaustavljen, to nije dobro. Nema razloga i bila bi greška da se sve zaustavi samo zato što je dijalog u zastoju", rekao je Han na zajedničkoj konferenciji za novinare s premijerkom Srbije Anom Brnabić.\nOn je dodao da izbori za Evropski parlament "nemaju veliki uticaj" na proces evropskih integracija Srbije, jer se on vodi na administrativnom nivou.\nPismo TV N1 će biti deo opšte procene situacije stanja u medijima\nEvropski komesar za proširenje Johanes Han izjavio je danas u Beogradu da je za važno što je vlast u Srbiji pokazala da je svesna problema u oblasti medija i što želi da ih rešava.\n"Kao što je predsednik (Srbije Aleksandar) Vučić rekao, on nije zadovoljan trenutnim stanjem, mislim da je važno biti samokritičan i pokušati da poboljšate situaciju. Važno je biti svestan problema i raditi na njegovom rešavanju", rekao je Han posle sastanka s premijerkom Srbije Anom Brnabić na zajedničkoj konferenciji za medije.\nHan je kazao i da nije dobio pismo vlasnika televizija N1 i Nova S, Junajted grupe koja je juče saopštila da je izložena pritisku državnog aparata s "očiglednom namerom da se dovede u neravnopravan položaj na tržištu Srbije".\n"Moram da dobijem pismo i ono će biti deo opšte procene situacije stanja u medijima u izveštaju o napretku Srbije. Znate da mi razmatramo apsolutno sve razvoje događaja", rekao je Han na pitanje da li je pismo Junajted grupe dokaz da je sloboda medija ugrožena u Srbiji.\nVlasnik televizije N1, kompanija Adria njuz iz Luksemburga koja je deo Junajted grupe, uputila je juče pismo na više od 130 adresa međunarodnih i nevladinih organizacija, medijskih udruženja, kao i Evropske unije, zatraživši zaštitu N1 i njenih novinara od, kako je navedeno, kampanje koju protiv te televizije vode visoki državni, vladini i funkcioneri vladajuće koalicije.


Dečja pesma Evrovizije: Predstavnica Srbije Bojana Radovanović sa pesmom -Svet! - Muzika - Region - Vesti - Svet Plus\nDečja pesma Evrovizije: Predstavnica Srbije Bojana Radovanović sa pesmom -Svet!\nTakmičenje „Dečja pesma Evrovizije“ 2018. održava se 25. novembra u Minsku, u Belorusiji. Predstavnica Srbije je 13-godišnja Bojana Radovanović sa pesmom “Svet” kompozitora Marije Marić Marković, poznatije kao Mari Mari.\n16:53 29. OKT 2018.\nBliži se dan polaska naših predstavnika na šesnaesto izdanje "Dečje pesme Evrovizije", koje se održava pod sloganom "Light up". Bojana sa velikom odgovornošću obavlja sve pripreme za takmičenje i ponosna je što ima priliku da predstavlja svoju zemlju u svetu.\nAutorka kompozicije, Mari Mari, uverena je u Bojanin uspeh:\n“Imamo zaista dobru pesmu i znam da će publika i nacionalni žiriji umeti to da prepoznaju. Nadamo se dobrom plasmanu - glasa se putem interneta, tako da ćemo i iz Srbije i iz inostranstva moći da pružimo podršku našoj predstavnici.”\nOve godine na “Dečijoj pesmi Evrovizije” učestvuje dvadeset zemalja - što je rekordan broj u istoriji takmičenja, a pobednik se bira sabiranjem glasova publike (online) i nacionalnih žirija sastavljenih od tri odrasla člana i dvoje dece.\nGledaoci iz Srbije mogu da glasaju za našu predstavnicu preko sajtova: OVDE ili OVDE. Prva runda glasanja pocinje u petak, 23. novembra od 20časova i završava se pre samog početka prenosa u nedelju 25. novembra. U prvoj rundi glasanja, favorite birate na osnovu video spotova zemalja učesnica. Druga runda online glasanja odvija se tokom trajanja prenosa - počinje nakon poslednje izvedene pesme i traje 15 do 30 minuta.. Gledaoci mogu da glasaju za minimum 3, a maksimum 5 zemalja.\nPodsećamo, Srbija je prvi put učestvovala na izboru za “Dečju pesmu Evrovizije” 2006. godine. Zanimljivo je da je Srbija kao nezavisna država najpre ušla na izbor za “Dečiju pesmu Evrovizije”, a potom na “veliku” Evroviziju. Na dosadašnjim takmičenjema, Srbija je dva puta zauzela visoko treće mesto, što je ujedno i najbolji plasman do sada - Nevena Božović u Roterdamu 2007, sa pesmom „Piši mi“ i Sonja Škorić u Minsku 2010. godine. Posle tri godine pauze, Srbija je učestvovala na “Dečjoj pesmi Evrovizije” 2014, koja je održana na Malti. Predstavnik Srbije bila je Emilija Đonin koja je sa svojom kompozicijom “Svet u mojim očima” zauzela 10. mesto. Prošlogodišnje predstavnice Srbije, Irina Brodić i Jana Paunović takođe su zauzele 10. mesto.\nRadio-televizija Srbije, kao članica EBU - Evropske radiodifuzne unije, organizuje izbor i učešće predstavnika Srbije na ovom prestižnom takmičenju kompozicija za decu. Evropska radiodifuzna unija je 2008. godine donela male izmene što se tiče samog načina komponovanja, jer je deci dozvoljena i pomoć nekog iskusnijeg kompozitora i tekstopisca. Ove godine Javni servis raspisao je konkurs na koji su svi zainteresovani mladi umetnici mogli da pošalju svoje kompozicije a stručni žiri je odlučio da je najbolja od njih bila kompozicija Marije Marić Marković “Svet”.\nPodržimo našu Bojanu na putu ka evrovizijskom uspehu!\nDecja pesma Evrovizijepesma SvetBojana RadovanovicMari Marimuzika\nGeneracija 5 pokorila Amerikanu: ..\n18. decembar 2021.. 19:09


Dvostruko priznanje kompaniji Victoria Group | SP LABORATORIJA\nDvostruko priznanje kompaniji Victoria Group\nKompanija Victoria Group nagrađena je istog dana, 6. marta 2013. godine, dvostrukim priznanjem - za kvalitet proizvoda i za doprinos agraru. Ulje Iskon osvojilo je prestižnu statuetu za najbolji robni brend u kategoriji robe svakodnevne potrošnje – hrana, na konkursu Najbolje iz Srbije, koju tradicionalno dodeljuju Ministarstvo spoljne i unutrašnje trgovine i telekomunikacija, Privredna komora Srbije i dnevni ekonomski list Privredni pregled. Victoria Group istog dana primila je i nagradu Brand Leader Award za oblast agrara, koju dodeljuje Mass Media International, kao organizator 9. regionalne konferencije AGROBIZNIS: prirodni, tržišni i investicioni brend Jugoistočne Evrope.\nAkcija Biramo najbolje iz Srbije organizuje se već devetu godinu za redom sa ciljem promovisanja vrednosti domaće privrede i utvrđivanja najprepoznatljivijih domaćih brendova, a ulje Iskon proglašeno je najboljim robnim brendom u kategoriji hrane. Pored toga, ulje vrhunskog kvaliteta koje proizvodi Victoriaoil, kompanija članica Victoria Group, naći će se i u svim većim trgovinskim lancima u Top Corneru – gde će biti predstavljeni i drugi pobednički brendovi konkursa Najbolje iz Srbije.\n’Iskon ulje je od svoje prve godine postalo sinonim za kvalitet i standarde, što je višestruko potvrđeno brojnim nagradama u zemlji i inostranstvu. Tržišno učešće u zemlji kao i obim izvoza u Evropsku uniju takođe potvrđuju tu činjenicu. Ali, nositi prestižno obeležje da ste najbolje iz svoje zemlje je najveća satisfakcija svake kompanije i proizvođača,’ izjavio je direktor fabrike Victoriaoil, Rajko Čavorović.\nIstog dana, kompaniji Victoria Group uručena je i nagrada za brend lidera u oblasti agrara (Brand Leader Award), koja se tradicionalno dodeljuje na završetku regionalne konferencije Agribiznis, u organizaciji Mass Media International. Na konferenciji su učestvovali predstavnici Ministarstva poljoprivrede, Ministarstva za regionalni razvoj i lokalne samouprave, Ministarstva finansija i privrede, SIEPA, Delegacije EU u Srbiji, kao i predstavnici agro i prehrambene industrije koje posluju u regionu, a priznanja su uručena kompanijama i medijima koji su svojim poslovanjem posebno doprineli razvoju agrara u Srbiji.


Sklapanje bračne zajednice sa partnerom koji u tom trenutku ima više od 65 godina donedavno je sa sobom nosio posebne pravne propise. Tako bračni drug nije imao pravo na porodičnu penziju ukoliko je prošlo manje od dve godine od trenutka sklapanja braka sa "starijim" partnerom ili nisu imali zajedničko dete. Ipak, ovu odredbu Zakona o penzijskom i invalidskom osiguranju ("Sl. glasnik RS", br. 34/2003, 64/2004 - odluka USRS, 84/2004 - dr. zakon, 85/2005, 101/2005 - dr. zakon, 63/2006 - odluka USRS, 5/2009, 107/2009, 101/2010, 93/2012, 62/2013, 108/2013, 75/2014, 142/2014, 73/2018 i 46/2019 - odluka US) nedavno je osporio Ustavni sud, ocenivši je kao diskriminatorni uslov vezan za godine koji se ne može pravdati objektivnim razlozima.\nRepublički zavod za statistiku čuva podatke da je tokom 2018. godine čak 771 mladoženja sa navršenih 65 godina života rešio da se venča pred matičarem. Ovakve situacije nisu bile nepoznanica idejnim tvorcima Zakona, koji su u članu 28a eksplicitno naglasili da u slučaju kada je umrli osiguranik u trenutku zaključenja braka imao 65 godina, bračni drug može steći pravo na porodičnu penziju pod uslovom da imaju zajedničko dete ili je brak trajao najmanje dve godine. Ove zakonske odredbe naišle su na negodovanje bračnih drugova, koji su preko Poverenice za zaštitu ravnopravnosti pokušali da ukažu na diskriminatorsku odredbu zakona.\nTako su slučajevi koji su definisani ovim članom Zakona pre dve godine dospeli pred Ustavni sud i nedavno su krunisani odlukom da je ova odredba neustavna. Po mišljenju Ustavnog suda, ovim je povređeno načelo zabrane diskriminacije iz člana 21 Ustava Republike Srbije ("Sl. glasnik RS", br. 98/2006) po osnovu starosti. U ovom sudu naglašavaju da ni deo koji se odnosi na propisivanje godina starosti u kojima je preminuli zaključio brak nije u saglasnosti sa najvišim pravnim aktom.\n- Uvođenjem novih uslova za ostvarivanje prava na porodičnu penziju, i to samo kad je reč o situaciji sklapanja braka posle navršene 65. godine života osiguranika, sa obrazloženjem sprečavanja zloupotrebe prava na brak i prava na porodičnu penziju, zakonodavac je napustio teren legitimnog cilja ovog zakona - navodi se u odluci Ustavnog suda.\nKada je reč o porodičnim penzijama, pravo na penziju pripada pojedincu i obustavlja se prilikom njegove smrti. Međutim, kako je u nekim slučajevima penzija jedini izvor prihoda porodice, supružnik može da ostvari pravo na porodičnu penziju. Ona se isplaćuje preživelom bračnom drugu ili potomcima, pod uslovom da se oni redovno školuju, odnosno najduže do navršene 26. godine života u slučaju redovnog pohađanja fakulteta. Oni nemaju pravo da primaju drugu penziju ili da rade za iznos veći od minimalnog iznosa za plaćanje doprinosa, jer im se u tom slučaju penzija oduzima. Iznos porodične penzije zavisi od broja članova porodice - iznosi 70 odsto za jednu osobu, a 100 odsto od penzije preminulog ako je iza sebe ostavio najmanje četiri člana najbliže porodice.\nU obrazloženju odluke o neustavnosti člana 28a Zakona takođe se naglašava da pitanja trajanja braka i prava koja iz njega proističu uređuje Porodični zakon ("Sl. glasnik RS", br. 18/2005, 72/2011 - dr. zakon i 6/2015), a ne Zakon o penzijskom i invalidskom osiguranju. Ovaj sud je odlučio da Narodnoj skupštini, kao zakonodavcu, uputi pismo u kojem će se ukazati na potrebu da se preostali deo odredbe člana 28a Zakona, koji ustavnopravno nije sporan, pravno-jezički uobliči i integriše u ostale uslove za ostvarivanje prava udove, odnosno udovca na porodičnu penziju.\nPravo ne porodičnu penziju ne može da zastari, ali se moraju ispuniti osnovni zahtevi kako bi se ona isplaćivala. Važeći Zakon garantuje da porodična penzija može biti ponovo aktivirana čak i u slučaju kada nastupi pauza u njenom isplaćivanju usled neispunjavanja uslova nekoga od članova primarne porodice. Ovo pravo ostvaruju članovi porodice posle smrti korisnika starosne ili invalidske penzije, odnosno umrlog osiguranika koji je navršio najmanje pet godina staža osiguranja ili je ispunio uslove za invalidsku penziju. Ukoliko je uzrok smrti povreda na radu ili profesionalno oboljenje, članovi porodice stiču pravo na penziju bez obzira na dužinu penzijskog staža tog lica.\nIzvor: Vebsajt Novosti, K. Malešević, 31.07.2019.


Boranke protiv reprezentacije NR Kine – MEDIJA CENTAR BOR );\nRukometna utakmica ŽRJК „ Bor „ iz Bora i ženske seniorske reprezentacije NR Кine.\nDanas 30. marta sa početkom u 16,00 časova u velikoj sali „Ustanove sportski centar Bor“ u Boru u okviru pripremama za Azijske igre reprezentacija Narodne republike Kine odigraće sa ženskom juniorskom rukometnom ekipom Bora revijalnu utakmicu.\nIz Policijske Uprave u Bor obaveštavaju da će pripadnici Ministarstva unutrašnjih poslova u Boru, u skladu sa članom 52. Zakona o policiji Republike Srbije, snimati i fotografisati učesnike međunarodne prijateljske rukometne utakmice između ekipa ŽRJК „ Bor „ iz Bora i ženske seniorske reprezentacije NR Кine. Podsećamo:\nUtakmica se igra 30. marta 2019. godine, u velikoj sali „Ustanove sportski centar Bor“ u Boru, sa početkom u 16.00 časova.


Za ova zanimanja vam u Srbiji ne treba fakultet, a brzo ćete naći posao\tImage courtesy of: pixabay.com\nNa prvom mestu se našao šivač konfekcije, koji u proseku ima platu nešto preko 20.000 dinara. Zaista, ako malo proguglate, videćete veliki broj oglasa za šivača, a razlog verovatno leži u činjenici da je sve manje mladih koji se odlučuju za ovu vrstu posla, pa su obično ta mesta u srednjim školama slabije popunjena.Pri samom vrhu liste je i krojač, koji u proseku ima nešto višu platu, i to u iznosu od 28.000 dinara. Međutim, ovo je zanat u kom novac može lako da se zaradi i "sa strane".U srednjim ekonomskim školama možete pronaći smer ekonomski tehničar, koji se takođe nalazi među najtraženijima.Prosečna plata ekonomskog tehničara je oko 30.000 dinara, a obrazovanje traje četiri godine. Tražene su i knjigovođe kao i arhivari.Već po običaju na ovoj listi se nalaze i medicinske sestre, iako popularnost Srednje medicinske škole nije opala. Medicinska sestra u Srbiji ima platu 36.000 dinara, a otprilike isto prima i pedijatrijska sestra, koja je isto tako tražena.Administrativni tehničari su takođe traženi, a da biste stekli ovo zvanje potrebno je da završite Pravno-poslovnu školu u trajanju od četiri godine. Prosečna plata je oko 33.000 dinara, a ovi kadrovi su traženiji od, primera radi, mašinskih inženjera.Ponovo su među najtraženijim zanimanjima i prodavci, čija plata varira u zavisnosti od radnog mesta, ali je u proseku oko 25.000 dinara.Zanimljivo je da su jako traženi i portiri, kao i pekari, bravari i stolari.Izvor: 24sata.rs


Đere zna šta mu je falilo... - Sportske.net\nĐere zna šta mu je falilo...\nLaslo Đere nije uspeo da se plasira među 16 najboljih na Rolan Garosu.\nSrpski teniser Laslo Đere ocenio je posle današnjeg poraza od Japanca Keija Nišikorija u trećem kolu Rolan Garosa da mu je u neizvesnom meču u pet setova nedostajalo iskustva, ali da je verovao u pobedu.\n"Jako dobro je počeo ovaj meč, nisam imao priliku da napadam, uglavnom sam se branio. Dobro je servirao, imao dobar procenat servisa, ali u drugom setu sam bio spreman. Imao je set lopte, vodio 4:1, ali tu sam polako počeo da osećam da postajemo egal i da mogu da mu pariram. U trećem setu je bio bolji, za četvrti sam bio spreman, osećao da mogu da dobijem, verovao u pobedu", rekao je Đere novinarima posle meča.\n"Jako dobro sam otvorio peti set... Prvi put igram pet setova i mislim da mi je na kraju falilo malo iskustva. Jednom kada me 'brejknuo' ništa tu nisam mogao. Dobro je riternirao, a ja malo izbacivao u aut... Osećao sam se dobro na terenu, i fizički i psihički, obojica smo malo pali na kraju, ali mislim da sam se dobro držao", dodao je on.\nĐere nije danas uspeo da se plasira u osminu finala Otvorenog prvenstva Francuske u Parizu, pošto je izgubio od sedmog igrača sveta Keija Nišikorija iz Japana posle pet setova, 4:6, 7:6, 3:6, 6:4, 6:8.\n"Sigurno će mi značiti za budućnost, jer sada znam da mogu da igram na tri dobijena seta protiv najboljih, da pariram, da držim ritam, tempo i nivo igre tokom celog meča. Pogotovo će značiti ako nastavim marljivo da treniram kao i do sada. Na meni je da pokušam da napredujem i verujem da ću u budućnosti dobijati ovakve mečeve", rekao je Đere.\nSledi sezona turnira na travi, a Đere je rekao da mu neće trebati mnogo vremena da se privikne, kao i da veruje da na Vimbldonu može da ostvari "dobar rezultat".\nDelrej Bič - Kecmanović ide dalje


fizika - Dnevni list Danas\nPočetna » fizika\nOvogodišnju Nobelovu nagradu iz fizike dobili su naučnici Džejms Kibls, Majkl Mejer i Didije Keloz za nova shvatanja strukture i istorije svemira, i za otkriće planete koja orbitira oko zvezde solarnog tipa van Sunčevog sistema.\nUžički gimnazijalci: Medalje za znanja iz matematike i fizike\nUčenici Užičke gimnazije postigli su veliki uspeh. Osvojili su prva tri mesta na državnom takmičenju srednjoškolaca iz matematike, a potom i drugu i treću nagradu na takmičenju istog ranga iz fizike\nPiše: N. Kovačević 1. 4. 2019.\nTribina „Put u središte ravne zemlje“ 21. marta u SKC-u\nNaučnopopularna tribina Instituta za fiziku „Nauka kroz priče“ o kvazinauci i obrazovanju održaće se, u Velikoj sali Studentskog kulturnog centra (SKC), u četvrtak, 21. marta, u 19h.\nFrancuski astrofizičar Orelijen Baro (Aurelien Barrau) izjavio je danas da će Evropska organizacija za nuklearna istraživanja (CERN) izgraditi veći akcelerator od trenutno najvećeg svetskog akceleratora čestica, takozvanog Velikog hadronskog sudarača.\nOtkriće: Pronađena anđeoska čestica\nOsamdeset godina nakon što je prvi put upućeno na njeno postojanje, naučnici sa Univerziteta u Stenfordu pronašli su „anđeosku česticu“, koja istovremeno postoji i kao materija i antimaterija, prenosi Sputnjik.\nNajbolji fizičari otputovali u Indoneziju na olimpijadu\nNajbolji fizičari otputovali u Indoneziju na Međunarodnu fizičku olimpijadu.\nDeset medalja za mlade fizičare\nNa međunarodnom takmičenju iz fizike u Rumuniji „Romanian Master of Physics“ učenici Matematičke gimnazije u Beogradu i Gimnazije „Svetozar Marković“ u Nišu osvojili su deset medalja, saopštila je danas ta škola.\nPet medalja za srpske fizičare\nPiše: Danas Online 22. 7. 2016.


Evropska nedelja prevencije karcinoma grlića materice | Medicinska škola Čačak\nHome » Vesti » Pedijatrijska sekcija » Evropska nedelja prevencije karcinoma grlića materice\nEvropska nedelja prevencije raka grlića materice se obeležava od 22-28. januara 2017. godine u cilju podizanja svesti žena o raku grlića materice i načinima prevencije. Prepoznajući značaj ove kampanje, Medicinska škola aktivno učestvuje u njenom obeležavanju i ove godine.\nTim povodom 23. januara 2018. god. u holu škole članovi Pedijatrijske sekcije, pod mentorstvom prof. Olivere Erić, održali su predavanje za učenike, a prisustvovali su i profesori, direktorka i pedagog škole. Dr Danijela Perezanović i viša medicinska sestra Zorica Kozoderović su podržale predavanje ispred Zavoda za javno zdravlje Čačak, obratile su se prisutnim slušaocima savetima, donele su preventivni materijal i plakat.\nDoktorka je skrenula pažnju na to da:\nRak grlića materice, skoro deceniju, predstavlja ozbiljan javnozdravstveni problem u Srbiji. Svake godine se u našoj zemlji u proseku registruju 1.244 novoobolele žene od raka grlića materice, dok 482 žena izgubi život od ove vrste raka, za koju sa sigurnošću znamo da pripada grupi najpreventabilnijih. Naročito zabrinjava činjenica da se Srbija i dalje nalazi u grupi evropskih zemalja sa najvišim stopama obolevanja i umiranja od raka grlića materice. Kada je reč o obolevanju od raka grlića materice, Srbija se nalazi na četvrtom mestu u Evropi, posle Rumunije, Litvanije i Bugarske.\nNažalost, naša zemlja se po umiranju od ove vrste raka kod žena, nalazi na drugom mestu u Evropi, odmah posle Rumunije. Na Moravičkom okrugu godišnje oboli 45 žena (prema prijavama koje se dostave Centru za kontrolu i prevenciju bolesti) a umre oko 14.žena.\nOsnovna poruka svim prisutnima je da je rak grlića materice maligna bolest koja se može sprečiti. „STOP RAKU GRLIĆA MATERICE” je ovogodišnji slogan koji će obeležiti potrebu da još jednom apelujemo na naše sestre, majke, ćerke, prijateljice da u Evropskoj nedelji prevencije raka grlića materice razmišljaju o svom reproduktivnom zdravlju, i da u toku godine odvoje dan kada će posetiti svog lekara i iskoristiti neku od dostupnih mogućnosti prevencije u cilju sprečavanja obolevanja i umiranja od raka grlića materice.\nBy Nataša Pantović in Pedijatrijska sekcija on 25/01/2018


Ministarstvo za obrazovanje, mlade, nauku, kulturu i sport BPK Goražde i GIZ\nS ciljem poboljšanja kvaliteta stručnosti obrazovanja sa fokusom na dualno organizovano stručno obrazovanje u BPK Goražde, ministar za obrazovanje, mlade, nauku, kulturu i sport Bosansko-podrinjskog kantona Goražde Arman Bešlija i voditeljica GIZ-ovog projekta pod nazivom „Stručno obrazovanje u Bosni i Hercegovini“ Isabel Rapp potpisali su Memorandum o saradnji.\nNjemačko društvo za međunarodnu saradnju (GIZ) GmbH po nalogu Saveznog ministarstva za međunarodnu saradnju i razvoj SR Njemačke implementira projekat „Stručno obrazovanje u BiH“ (VET Projekat) sa snažnim fokusom na dualno organizovano stručno obrazovanje.\nS tim u vezi, Ministarstvo za obrazovanje, mlade, nauku, kulturu i sport BPK Goražde usmjerilo je svoje resurse na poboljšanje sistema stručnog obrazovanja sa orjentacijom na dualno organizovani sistem stručnog obrazovanja u našem kantonu.\nProjekat se implementira do septembra mjeseca 2023. godine, a primarni cilj GIZ VET projekta je sistemska integracija dualno organizovanog stručnog obrazovanja u strukture i procese privatnih i javnih aktera u stručnom obrazovanju u BiH. Poseban fokus je na konsultacijama, razvoju i usvajanju zakona i podzakonskih akata unutar entiteta i kantona u vezi sa dualno organizovanim stručnim obrazovanjem, a u svrhu integriranja dualno organiziranog obrazovanja u sistem srednjeg stručnog obrazovnja i razvoja kapaciteta aktera stručnog obrazovanja.\nKako je istaknuto, realizacija ovog projekata će doprinijeti poboljšanju kada je riječ o povećanju zaposlenosti mladih u BiH, jer tržište rada će imati neophodnu kvalifikovanu radnu snagu za održivi ekonomski razvoj.


EP U18 - "Orlići" peti u Evropi - Sportske.net\nEP U18 - "Orlići" peti u Evropi\nJuniorska košarkaška reprezentacija Srbije zauzela je peto mesto na Evropskom prvenstvu u Grčkoj pošto je u nedelju savladala selekciju Francuske.\nKošarkaška reprezentacija Srbije, selekcija uzrasta do 18 godina, završila je učešće na Evropskom prvenstvu u Grčkoj trijumfom nad Francuskom koji joj je doneo plasman na peto mesto.\nNakon šokantnog poraza u četvrtfinalu koji su "Orlići" doživeli u duelu sa Turskom, izabranicima Slobodana Klipe ostalo je da se u jakoj konkurenciji bore za plasman od 5. do 8. mesta.\nSrbija je u subotu najpre savladala Španiju a danas je rezultatom 81:70 (9:18, 21:18, 28:16, 23:18) slavila protiv Francuske i tako zauzela peto mesto na kontinentalnoj smotri u grčkom Volosu.\nSamo u prvoj deonici reprezentativci Srbije imali su problema sa vršnjacima iz Francuske ali su dobrom igrom u nastavku meča, posebno u trećoj deonici, uspeli da nadomeste zaostatak i drugi put na turniru savladaju "Galske Petlove".\nNajefikasniji pojedinac u redovima pobedničkog sastava bio je Aleksandar Aranitović sa 18 poena i 4 skoka, dok je sjajan učinak ostvario Vojislav Stojanović koji je postigao 11 poena i tome dodao 7 skokova i 5 asistencija.\nSrbija je na taj način Evropsko prvenstvo završila kao petoplasirana reprezentacija, dok će borbu za trofej boditi Turska i Grčka, a u utakmici za treće mesto sastaju se BiH i Litvanija.


KLM - prema ocenama putnika, avio-kompanija sa najboljom uslugom na svetu - Novosti - Turistički svet\nNajveće međunarodno vazduhoplovno udruženje koje se bavi ocenom putničkog zadovoljstva u avijaciji (APEX), dodelilo je juče KLM-u jedno od najvećih priznanja u avijaciji - Nagradu za avio-kompaniju sa najboljom uslugom na svetu prema ocenama putnika za 2022. godinu (2022 APEX World Class Award). Prema mišljenju putnika u avijaciji, usluga koju pruža holandska avio-kompanija KLM ocenjena je najvišim ocenama.\nU pitanju je nova nagrada koja se dodeljuje od ove godine i predstavlja najvišu kategoriju u APEX-ovim nagradama za avio-industriju, a ocenjuje dostignuća avio-kompanija u sledećim oblastima: bezbednost, zaštita zdravlja na letu i održivo poslovanje.\n- Čast nam je što smo dobili ovo važno priznanje od putnika. Tokom poslednje dve godine, uradili smo sve što je u našoj moći da prevezemo naše putnike što je moguće sigurnije i udobnije, ali uz poštovanje načela održivog putovanja. Ono što ovu nagradu čini posebnom jeste da su upravo naši putnici prepoznali i nagradili naš trud. Potpuno je opravdano što putnici od nas očekuju da letimo najodrživije moguće i trudićemo se da i u budućnosti ispunimo njihova očekivanja. Ova nagrada je, pre svega, ogromno priznanje za sve naše zaposlene, koji nastavljaju da rade s velikom posvećenošću čak i u ovim teškim vremenima“, rekao je But Krejken, izvršni potpredsednik za putničko iskustvo u KLM-u.


Godišnji seminar za akreditovana TOU, 2. jun 2014. godine | ATS\nGodišnji seminar za akreditovana tela za ocenjivanje usaglašenosti (TOU) na temu „Multilateralni sporazumi – pasoš za međunarodnu trgovinu“, koji Akreditaciono telo Srbije (ATS) tradicionalno organizuje u Centru „Sava“, održan je 2. juna 2014. godine.\nSeminar je okupio predstavnike resornih ministarstava, privrednih društava, Udruženja akreditovanih TOU i predstavnike akreditovanih TOU. Učesnicima su predstavljene novine vezane, pre svega, za formalno potpisivanje novog EA MLA sporazuma koji sada, pored oblasti ispitivanja, etaloniranja, kontrolisanja i sertifikacije proizvoda, uključuje i oblasti sertifikacije sistema menadžmenta i sertifikacije osoba. Potpisivanjem ovog sporazuma ATS se svrstao među prve domaće institucije čiji je rad usaglašen sa evropskim zakonodavstvom i međunarodnim standardima, ali i priznat od strane relevantnih evropskih institucija.\nSeminar je otvorila mr Snježana Pupavac, predsednica Upravnog odbora ATS-a, koja se posebno osvrnula na značaj EA MLA sporazuma za celokupnu privredu Republike Srbije i istakla koliko je važna saradnja ATS-a sa Udruženjem akreditovanih TOU za razvoj sistema akreditacije i ocenjivanja usaglašenosti u Republici Srbiji.\nNakon Snježane Pupavac skupu se obratio Frejk Janmat (Freek Janmaat), šef Sektora za evropske integracije u Delegaciji Evropske unije u Republici Srbiji, koji je prisutne pozdravio u duhu motoa EA „jednom akreditovano, svuda prihvaćeno“, budući da je ATS vredno radio kako bi proširio obim prethodno potpisanog EA MLA sporazuma. Ovom prilikom je obavestio prisutne o sredstvima koje je Evropska unija izdvojila u okviru pretpristupne pomoći (IPA 2013) za razvoj infrastrukture kvaliteta u Republici Srbiji, posebno ako se uzme u obzir kupovina laboratorijske opreme i implementacija novog „twinning“ projekta koji za cilj ima unapređenje rada TOU.\nFrejk Janmat, Delegacija Evropske unije u Republici Srbiji\nHelmut Mairhofer (Helmut Mairhofer), rukovodilac komponente za inovacije i infrastrukturu kvaliteta GIZ/ACCESS programa za razvoj privatnog sektora u Srbiji, je rekao da je saradnja ATS-a sa resornim ministarstvom, odnosno Ministarstvom privrede, i drugim ministarstvima ključna budući da je podrška države neophodna za dalji razvoj ove oblasti koja je od izuzetnog značaja za razvoj srpske privrede i povećanje konkurentnosti.\nHelmut Mairhofer, GIZ/ACCESS program\nU svom izlaganju mr Vida Živković, direktor Direkcije za mere i dragocene metale (DMDM), je istakla koliko je važno da se akreditacija i metrologija zajedno razvijaju i koliko je važno da DMDM i ATS nastave i unaprede svoju saradnju.\nmr Vida Živković, direktor DMDM-a\nMr Ivan Krstić, direktor Instituta za standardizaciju Srbije (ISS), je ATS-u poželeo da nastavi dalje da unapređuje sistem akreditacije u Republici Srbiji budući je potpisivanje EA MLA sporazuma veliki uspeh kako za ATS tako i za našu privredu.\nU ime Privredne komore Srbije (PKS) prisutnima se obratio mr Dušan Stokić, sekretar Odbora za zaštitu životne sredine i održivi razvoj, i naznačio koliko je važno da PKS sarađuje sa Ministarstvom privrede i ATS-om. Budući da Republiku Srbiju očekuju tzv. „eksplanatorni“ i „bilateralni“ skrining po svim pregovaračkim grupama na putu ka članstvu u EU, mr Stokić je istakao da su predstavnici PKS-a uključeni u 29 pregovaračkih grupa što je jako važno za našu privredu.\nmr Dušan Stokić, PKS\nNa kraju uvodnog dela prisutnima se obratila i mr Jelena Popović, pomoćnik ministra, MP koja je čestitala svim zaposlenima ATS-a na postignutom uspehu i istakla značaj potpisanog EA MLA sporazuma, a zatim i zvanično otvorila seminar predavanjem na temu „Slobodno kretanje roba u Republici Srbiji“. Tokom predavanja je posebno istakla značaj preuzimanja direktiva i uredbi EU, kao i da je do sada preuzeto 14 direktiva, a da će petnaesta, koja se odnosi na kristalno staklo, biti preuzeta u toku 2014. godine. Sektor za infrastrukturu kvaliteta redovno ažurira spiskove srpskih standarda čija primena obezbeđuje pretpostavku o usaglašenosti proizvoda, a izrađeni su i objavljeni vodiči za privrednike o primeni Pravilnika za LVD, EMC, mašine, liftove, LZO, tekstil i obuću. Ministarstvo privrede primenjuje potpisani Protokol o saradnji između MP, Tržišne inspekcije i Uprave carina radi efikasne primene novih tehničkih propisa, a sproveden je i veliki broj seminara u cilju edukacije privrede kada je reč o primeni novih tehničkih propisa. Potrebno je istaći da je ostvaren napredak u svim institucijama infrastrukture kvaliteta (IK) budući da je cilj Strategije unapređenja IK 2014-2020 uravnotežen razvoj svih komponenti IK (standardizacija, akreditacija, metrologija, ocenjivanje usaglašenosti), tj. stabilan i održiv sistem IK usklađen sa potrebama i planovima razvoja industrije Srbije. Kada je reč o procesu pridruživanja EU potrebno je naglasiti da ozbiljan izazov predstavljaju proizvodi za koje tehnički propisi nisu ujednačeni – harmonizovani na nivou EU (tzv. neharmonizovano područje). Ova oblast obuhvata veliki broj proizvoda (npr. dečija igrališta – zabavni parkovi, predmeti od dragocenih metala, veliki broj vrsta merila –harmonizovano je samo oko 10% vrsta merila), a propisi iz ove oblasti se prijavljuju (notifikuju) Evropskoj komisiji i za njih je neophodno potvrditi da ne stvaraju nepotrebne prepreke u trgovini. Mr Popović je objasnila da su, u postupku predstojećih pregovora sa EU, struktura i obim Pregovaračke grupe 1, PG1, (čiji je akreditacija sastavni deo) najkompleksniji od svih 35 poglavlja pravne tekovine EU (EU Acquis) budući da obuhvata preko 80% pravnih tekovina EU koje se moraju preuzeti (preko 2600 propisa –neophodna je potpuna harmonizacija). Inače, PG1 je organizovana u 17 podgrupa u skladu sa predlogom kolega iz Hrvatske koji su članovima PG1 preneli svoja iskustva budući da su angažovani u okviru GIZ projekta „Podrška procesu evropskih integracija u Srbiji“. Na kraju je istakla da je u toku priprema i stručna analiza pitanja koja će biti postavljena Evropskoj komisiji na eksplanatornom skriningu (preko 100 pitanja), koji je zakazan za jun 2014. godine, i izrada prezentacija za bilateralni skrining koji će se održati u septembru 2014. godine.\nTokom izlaganja svoje prezentacije „Multilateralni sporazumi – pasoš za međunarodnu trgovinu“ v.d. direktora ATS-a, Jasna Stojanović, je upoznala prisutne sa istorijatom članstva ATS-a u EA, Međunarodnom forumu za akreditaciju (IAF) i Međunarodnoj organizaciji za akreditaciju laboratorija (ILAC) i istakla mesto ATS-a u svetskoj mreži akreditacije i načine priznavanja isprava o usaglašenosti. Tokom predavanja su predstavljene i nove oblasti delovanja ATS-a (akreditacija „provajdera“ za PT šeme i međulaboratorijska poređenja prema SRPS ISO/IEC 17043, akreditacija TOU u oblasti LZO, akreditacija TOU u oblasti forenzike, akreditacija TOU u oblasti pravilnika ATEX, akreditacija TOU u skladu sa pravilnikom MID; akreditacija TOU u skladu sa pravilnikom NAWI), kao i aktivnosti vezane za prelazak na nove verzije standarda (ISO/IEC 17024:2012, ISO/IEC 17065:2012 i ISO15189:2012) u skladu sa međunarodnim rokovima. ATS je radio na jačanju kompetentnosti svojih zaposlenih i eksterno angažovanih ocenjivača i eksperata, ali je i dobio značajnu pomoć od eksperata GIZ programa „Support of the Quality Infrastructure in Serbia“, regionalnog PTB projekta „Promocija regionalne saradnje u Jugoistočnoj Evropi u oblasti infrastrukture kvaliteta“, regionalnog projekta IPA 2011 „Infrastruktura kvaliteta u zemljama zapadnog Balkana i Turskoj“, koji je započeo u avgustu 2011. godine i završava se u junu 2014. godine, „twinning“ projekta EU „Creation of a Monitoring, Reporting and Verification System for the Successful Implementation of EU Emissions Trading System“ i projekta EU „Law enforcement in the field of industrial pollution control, prevention of chemical accidents and establishing the EMAS system“.\nJasna Stojanović, ATS, i Ljubiša Dimitrijević, sekretar Udruženja akreditovanih TOU\nTakođe je naglašen značaj intenzivne saradnje sa akreditacionim telima u regionu (ATCG, BATA, IARM i HAA), kao i sa nacionalnim ustanovama infrastrukture kvaliteta (DMDM i ISS). Istaknuto je da je ATS učestvovao i u radu Odbora Udruženja akreditovanih TOU koje je osnovano pri Privrednoj komori Srbije u junu 2013. godine.\nBiljana Tomić, načenik Odeljenja za pravne i opšte poslove, ATS, održala je predavanje na temu „Rešavanje žalbi: proces koji sprovodi ATS“ tokom kojeg je objasnila da je ATS, kao i sva druga akreditaciona tela, u obavezi da uspostavi proceduru za razmatranje žalbi, koje TOU podnose, i da je, u skladu sa tim, ATS doneo svoju proceduru za rešavanje prigovora i žalbi (ATS-PR16). Učesnici su bili u prilici da čuju koje su to nepovoljne odluke zbog kojih TOU mogu da podnesu žalbu ATS-u (odbijanje prihvatanja prijave za akreditaciju; odbijanje da se nastavi ocenjivanje; promene u obimu akreditacije; odluke da se odbije, smanji, suspenduje ili ukine akreditacija; bilo koja druga mera koja sprečava sticanje akreditacije) o kojoj je Komisija za žalbe dužna da odlučuje u roku od 30 dana od dana prijema žalbe. Članovi Komisije treba da budu kompetentni i nezavisni u odnosu na predmet žalbe i ne smeju biti osobe koje su neposredno ili posredno bile uključene ili povezane sa aktivnostima koje su predmet žalbe. Analizom podnetih žalbi u periodu od 2010. do 2013. godine utvrđeno je da je većina žalbi bila neosnovana, kao i da se većina žalbi odnosila na primenu dokumenta ATS-PA02, neučešće ili nezadovoljavajuće učešće u PT šemama. Ohrabrujuće je to što je 10 TOU dostavilo dokaze o zadovoljavajućem učešću u PT šemama nakon čega je ATS doneo odluke o proširenju obima akreditacije.\nPored postupka rešavanja žalbi bilo je potrebno objasniti i postupak rešavanja prigovora nakon čega je dr Bratislav Milošević, pomoćnik direktora za akreditaciju, ATS, održao prezentaciju „Rešavanje prigovora: proces koji sprovodi ATS“. Prigovori se mogu odnositi na postupak rada ATS-a, koji uključuje i postupak rada zaposlenih u ATS-u i eksterno angažovanih ocenjivača i tehničkih eksperata, kao i prigovore na rad akreditovanih TOU. Direktor ATS-a vrši preispitivanje prigovora i formira Komisiju za rešavanje prigovora. Razmatranjem i rešavanjem prigovora, ATS dolazi i do saznanja koja koristi za poboljšanje sopstvenog sistema menadžmenta. Kao posledicu rešavanja prigovora ATS može preduzeti određene mere koje se mogu odnositi na ATS, eksterno angažovane ocenjivače/tehničke eksperte i akreditovana TOU. Analizom prigovora je utvrđeno da se većina prigovora odnosila na rad TOU, a da je manji deo bio upućen na rad ATS-a, odnosno menadžere predmeta akreditacije i ocenjivače. Broj opravdanih i neopravdanih prigovora je u periodu od 2010. do 2012. godine bio približan, dok je u 2013. godini bilo samo 20% opravdanih prigovora. Kao i u slučaju žalbi, osnovani i opravdani prigovori ukazuju na poremećaje u radu kako TOU tako i ATS-a i predstavljaju osnov za preduzimanje aktivnosti u otklanjanju istih budući da koriste kontinuiranom unapređenju rada TOU i ATS-a.\ndr Bratislav Milošević, ATS\nLjiljana Markićević, načelnik Odeljenja za akreditaciju laboratorija, ATS, održala je predavanje na temu „Zahtevi referentnog standarda na koje treba obratiti posebnu pažnju (SPRS ISO/IEC 17025)“ tokom kojeg su prikazana iskustva u primeni ovog standarda u smislu najčešćih problema koji su uočeni tokom ocenjivanja i moguća rešenja pomenutih problema. Ono što je od izuzetne važnosti je da najviše rukovodstvo mora biti odgovorno za odluke o politici, obezbeđenje resursa i pružanje sredstava za implementaciju i održavanje sistema menadžmenta uz stalnu posvećenost njegovom poboljšanju, razvoju i unapređenju. Laboratorija mora stalno da poboljšava efektivnost svog sistema menadžmenta primenom politike kvaliteta, ciljeva kvaliteta, rezultata provera, analize podataka, korektivnih i preventivnih mera, preispitivanja od strane rukovodstva, kao i da sprovodi interne provere koje obavlja obučeno i kvalifikovano osoblje. Istaknuto je da se prednost mora dati korišćenju standardnih metoda koje su objavljene u međunarodnim, regionalnim ili nacionalnim standardima. Na kraju, svi zahtevi standarda se moraju ispuniti na najbolji mogući način pri čemu se mora voditi računa da sistem bude primeren i odgovarajući za područje delatnosti laboratorije, efikasan, funkcionalan i optimalan za korišćenje.\nDr Ljubinka Gligić, viši savetnik za poslove akreditacije, ATS, je održala predavanje na temu „U kom pravcu započeti aktivnosti u postupku usaglašavanja sa zahtevima SRPS EN ISO 15189:2014“ i obavestila prisutne da je prelazni period za primenu novog izdanja standarda EN ISO 15189 (EN ISO 15189:2012) 1. mart 2016. godine kada će prestati da važe akreditacije dodeljene prema prethodnom izdanju standarda. Usluge laboratorije moraju da zadovoljavaju potrebe pacijenata i celokupnog kliničkog osoblja odgovornog za negu pacijenata. Posebna pažnja je bila posvećena zahtevima, koji se odnose na menadžment, i tehničkim zahtevima koji se odnose na procese pre ispitivanja, procese ispitivanja i procese posle ispitivanja. Dr Gligić je takođe objasnila pojam „referalne laboratorije“ budući da ga je potrebno razlikovati od pojma „referentne laboratorije“. Ono što je karakteristično za standard SRPS EN ISO 15189:2014 je etičko ponašanje (poštovanje dostojanstva, privatnosti i nezavisnosti pacijenta) pri čemu treba voditi računa o potencijalnim konfliktima, procedurama postupanja sa humanim uzorcima, tkivom i ostacima u skladu sa relevantnim zakonskim zahtevima (Vodiči dobre laboratorijske i kliničke prakse) i o održavnju poverljivosti informacija.\nMr Natalija Jovičić Zarić, zamenik direktora, ATS, je održala predavanje na temu „Pretnje po nepristrasnost: zahtevi koji stvaraju problem (SPRS ISO/IEC 17020:2012)“ i na samom početku objasnila pojmove „nepristrasan“ i „nezavisan“ koji su od suštinskog značaja za rad kontrolnih tela (KT). KT mora stalno da identifikuje rizike po svoju nepristrasnost i mora da bude sposobno da pokaže kako otklanja ili svodi na najmanju moguću meru takve rizike (ostali zadaci organizacije i osoblja, vlasništvo, ugovori, aranžmani sa podugovaračima). U tom smislu je obavestila učesnike da je Akreditaciono telo Srbije (ATS), u saradnji sa privremenim tehničkim komitetima za kontrolna i sertifikaciona tela, izradilo dokument pod nazivom „Opšta načela nepristrasnosti”. Ono što se ističe je pretnja od sopstvenih interesa kontrolnog tela i provere sopstvenog rada, jer je uočen direktni ili indirektni interes za klijenta, preterana zavisnost od naknada koje plaća klijent, strah od gubitka klijenta, veza između plata i broja/rezultata ugovorenih poslova, prisan odnos sa klijentom ili da klijenti mogu da vrše pritisak ili prete. Zaključak je da kontrolna tela mogu da postignu prihvatljiv nivo nepristrasnosti ako identifikuju rizike, utvrde mere i svedu rizike na minimum.\nLjubica Živanić, načelnik Odeljenja za akreditaciju kontrolnih i sertifikacionih tela, ATS, se tokom svog predavanja „Struktura sertifikacionog tela: zahtevi u vezi sa organizacijom rada (SPRS ISO/IEC 17065:2013)“ osvrnula na pravnu odgovornost, mehanizam za očuvanje nepristrasnosti, vrednovanje, preispitivanje i odlučivanje o sertifikaciji, rešavanje žalbi i prigovora, sprovođenje nadzora, obaveze sertifikacionog tela (ST) u slučaju prestanka, smanjenja, suspenzije ili povlačenja sertifikacije. Naglašeno je šta sertifikacionom telu nije dozvoljeno, a sâma organizaciona struktura ST mora biti dokumentovana – prikazane dužnosti, odgovornosti i ovlašćenja rukovodstva i drugog sertifikacionog osoblja i svake komisije. Kada sertifikaciono telo predstavlja određeni deo pravnog entiteta, tada struktura mora da obuhvata liniju ovlašćenja i vezu sa drugim delovima istog pravnog entiteta. U slučaju da je sertifikacija prestala ili smanjena, ST mora da: preduzme mere specificirane šemom sertifikacije, da učini sve neophodne izmene zvaničnih dokumenata sertifikacije, javnih informacija, ovlašćenja za korišćenje znakova, itd. U slučaju kada je sertifikacija suspendovana, osobe moraju biti kompetentne po svom znanju i razumevanju svih aspekata postupanja sa suspendovanim sertifikacijama.\nJovana Zečević, viši savetnik za poslove akreditacije, ATS, održala je predavanje na temu „Kompetentnost proveravača: novina koja donosi kvalitet više (SPRS ISO/IEC 17021:2011)“ kada je objasnila da je neophodno da budu utvrđeni kriterijumi za kompetentnost za funkcije navedene u normativnom prilogu A standarda, kao i sve ostale funkcije uključene u postupak sertifikacije. Specifični kriterijumi za kompetentnost dati su u: SRPS ISO/TS 22003:2010 Sistemi menadžmenta bezbednošću hrane – Zahtevi za tela koja obavljaju proveru i sertifikaciju sistema menadžmenta bezbednošću hrane, SRPS ISO/IEC TS 17021 - 2:2013 Ocenjivanje usaglašenosti - Zahtevi za tela koja obavljaju proveru i sertifikaciju sistema menadžmenta – Deo 2: Zahtevi za kompetentnost za proveravanje i sertifikaciju sistema menadžmenta životnom sredinom, SRPS ISO/IEC TS 17021-3:2014 Ocenjivanje usaglašenosti - Zahtevi za tela koja obavljaju proveru i sertifikaciju sistema menadžmenta – Deo 3: Zahtevi za kompetentnost za proveravanje i sertifikaciju sistema menadžmenta kvalitetom. ATS će u narednom periodu preduzeti sve neophodne aktivnosti u cilju usaglašavanja postupka ocenjivanja sertifikacionih tela prema zahtevima SRPS ISO/IEC TS 17021 - 2:2013, a obavezna primena počinje od 2. maja 2015. godine. ATS će ocenjivanje primene zahteva ove tehničke specifikacije započeti 1. oktobra 2014. godine.\nPoslednje predavanje na temu „Prihvatljivost šema sertifikacije: važan aspekt delovanja na tržištu (SPRS ISO/IEC 17065:2013 i SPRS ISO/IEC 17024:2012)“ su održale Ljubica Živanić i mr Natalija Jovičić Zarić. Na samom početku su navedeni obavezni elementi šeme sertifikacije i način validacije šeme sertifikacije kada je istaknuto da standard SRPS ISO/IEC 17065 ne postavlja zahteve za šeme i način njihovog razvoja i da nije namenjen ograničavanju uloge ili izbora vlasnika šeme, pri čemu zahtevi šema ne treba da budu u suprotnosti ili da isključuju bilo koji od zahteva ovog međunarodnog standarda. Opšte uputstvo za razvoj šema dato je u ISO/IEC 17067 u kombinaciji sa ISO/IEC Guide 28 i ISO/IEC Guide 53. Standard SRPS ISO/IEC 17065 definiše da u šemi moraju biti utvrđene sertifikacione aktivnosti i da moraju biti jasno specificirani zahtevi za proizvod/proces/usluge. Šema sertifikacije mora jasno da opiše zahtevanu kompetentnost, mora da obuhvati predmet i područje sertifikacije, a zahtevi kompetentnosti, koji se ocenjuju, moraju biti jasno opisani i opis zahteva mora biti jasan ciljnoj grupi, dok zahtevi za kompetentnost moraju biti zasnovani na jasnom opisu i analizi opisa poslova i zadataka, uspostavljanje načina na koji se ocenjuje kompetentnost. Takođe je navedeno da šema mora opisati način na koji se obavlja nadzor i resertifikacija, pri čemu sertifikat mora biti u skladu sa ocenjivanjem koje je sprovedeno. Uslovi za održavanje i razlozi za suspenziju ili povlačenje sertifikata moraju biti definisani, a ukoliko se koristi znak sertifikacije, moraju se primeniti zahtevi ISO/IEC 17030.


mart, 2018 | Polarotor\nYou Are Here: Home » Archive for mart, 2018\nKraj maja, tačnije 25. maj tekuće godine je veoma blizu i za kompanije u EU i na ovim teritorijama ovaj datum je prava noćna mora jer se kreće sa primenom GDPR-a (General Data Protection Regulation odnosno Opšta regulativa o zaštiti podataka o ličnosti)....\nKompanija MDS i ove godine je organizovala (sada već tradicionalnu), šestu po redu Net@work konferenciju pod nazivom “Uspeh je igra uma”. U hotelu Crowne Plaza okupilo se više od 300 stručnjaka i gostiju iz Srbije i regiona. Fokus konferencije,...\nNa stranicama našeg portala već smo pisali o revolucionarnoj ChatSim kartici koja je donela mogućnost jeftine IM tekstualne komunikacije sa bilo kog mesta na svetu. Sada predstavljamo unapređenu verziju – ChatSim 2 – koja pored pomenutog obezbeđuje...\nNa ekskluzivnom događaju održanom danas u čuvenom pariskom izložbenom prostoru Grand Pale, Huawei Consumer Bussines Group predstavila je dugoočekivane modele HUAWEI P20 i HUAWEI P20 Pro. Huawei P20 Pro je prvi telefon sa trostrukom Leica kamerom,...


14. decembar/prosinac, 2009. update 14. decembar/prosinac, 2009.\nSudije i tužioci ostaju\nViski predstavnik u BIH Valentin Incko donio je danas odluku kojom će međunarodnim sudijama i tužiocima u Odjelu za ratne zločine Suda i Tužilaštva BIH mandat biti produžen na još tri godine.\nVlada Republike Srpske, koja se protivila ostanku stranih sudija i tužioca, je odbacila Inzkovu odluku a od Narodne skupštine RS zatražila raspisivanje referenduma o Inzkovoj odluci.\nSudije i tužioci koji rade na slučajevima organiziranog kriminala i korupcije biće pozvani da ostanu u BiH, ali će njihova uloga biti savjetodavna, saopštio je Incko na konferenciji za novinare.\nObrazlažući odluku o produžetku mandata stranim sudijama i tužiocima u Odjelu za ratne zločine, visoki predstavnik u BIH Valentin Incko kazao je da bi njihov odlazak imao dalekosežne posljedice po bh. pravosuđe.\nSa ovom ocjenom slažu se i ambasadori država članica Vijeća za implementaciju mira, koji su jednoglasno podržali odluku visokog predstavnika.\nVijeće je reklo da je Međunarodni krivični tribunal za bivšu Jugoslaviju jasno izrazio mišljenje da je prisustvo stranih sudija i tužilaca od suštinskog značaja, kako bi BIH ispoštovala obaveze prema tribunalu u Hagu.\nIncko je kazao kako nije mogao dozvoliti situaciju u kojoj bi svjedoci u procesima ratnih zločina morali opet prolaziti kroz svoja bolna svjedočenja:\nKada je riječ o manadatu stranih tužilaca i sudija u Odjelu za organizovani kriminal i korupciju, Incko je rekao da će oni biti pozvani da ostanu u BIH, ali će njihova uloga biti savjetodavna.\nPremijer Republike Srpske Milorad Dodik je rekao da je njegova Vlada tražila od Skupštine da raspiše referendum o podršci za neprihvatanje Inzkove odluke:\n"Narodna Skupština će za tu podršku tražiti izjašnjavanje naroda na referendumu," rekao je Dodik.\nAmbasador Sjedinjenih Američkih Država Čarls Ingliš kazao je da odluka o ostanku stranih sudija i tužilaca u Odjelu za ratne zločine od velikog značaja za BIH:\n"Procesuiranje ratnih zločina je posebna međunarodna obaveza BiH. Podržavamo odluku visokog predstavnika u tom smislu. Mi kao i druge članice Vijeća za implementaciju mira ostajemo i dalje veoma zabrinuti što se tiče korupcije organizovanog kriminala i terorizma u BIH. Međutim vjerujemo organima BIH da će preuzeti odgovornosti i to trebaju uraditi i imaće punu podršku međunarodne zajednice."\nRuski ambasador u BiH Aleksandar Bocan Harčenko kazao je da Rusija i dalje vjeruje da izvršne ovlasti visokog predstavnika nisu dobra i produktivna praksa. Međutim i Rusija je dala podršku ostanku međunarodnih sudije i tužilaca u odjelu za ratne zločine\n"Imajući u vidu da su ovi predmeti vrlo osjetljivi Rusija se nije protivila ovakvoj odluci. Imali smo u vidu da su ratni zločini i dio dejtonskog mandata visokog predstavnika, kao i da su dio nekih odluka vijeća sigurnosti UN-a. Sugerirao sam gospodinu Incku da mandat produži samo na godinu dana, međutim većina je bila za produženje od tri godine."\nU Republici Srpskoj su prijetili referendumom u slučaju nametanja produženja mandata stranim sudijama i tužiocima.\nPremijer RS Milorad Dodik je na vanrednoj konferenciju za novinare kazao kako je Vlada tog entiteta odbacila sve odluke visokog predstavnika.\nA u izjavi za RSE predsjednik SDA Sulejman Tihić kaže da je "razočaran takvim stavom".\n"I nije to samo stav Inzka, nego to je stav cijelog Upravnog odbora za implementaciju mira, osim Turske, ali nisam iznenađen ovakvom odlukom. Očito se podleglo ucjenama iz RS. Na ovaj način ne samo da je ugrožen rad Suda BiH i Tužilaštva nego će se negativno odraziti na vladavinu prava i borbu protiv kriminala“, smatra Tihić.\nPravosuđe pred kolapsom zbog odlaska stranaca?


DS: Olovkom kao bakljom osvetlimo Srbiju\nLiideri Demokratske stranke (DS), Nove stranke, stranke Zajedno za Srbiju i Udruženi sindikati Srbije „Sloga“ pozvali su danas okupljene na mitingu DS u Nišu da na predstojećim izborima kažu „ne obmanama, korupciji i premijeru Aleksandru Vučiću“.\nLider Demokratske stranke Bojan Pajtić je ocenio da Srbijom, nakon dolaska Srpske napredne stranke na vlast „vlada mrak“, ali da građani koji budu izašli na izbore „svojom olovkom, kao bakljom, mogu osvetliti Srbiju“.\n„Ova agonija će biti završena ukoliko izađete na izbore i zaokružite svoju slobodu“, rekao je Pajtić pred oko dve hiljade građana.\nOn je istakao da građane vlast „svakodnevno obasipa aferama, grozotama i kojekakvim rialiti programima“, da bi ona „koliko-toliko izgledala pristojno“.\n„Na čelu zemlje je Veliki brat koji nadgleda šta svako od nas čini, ali ako je Srbija spala na to da zavisi od njegove volje, onda su došla krajnja vremena. Građani moraju da vrate sebi dostojanstvo, a učiniće to izlaskom na izbore“, kazao je Pajtić.\nOn je rekao i da Vučiću stižu pohvale iz inostranstva, ali ne i od građana Srbije.\n„Njegove reforme svele su se na to da je keramičara reformisao u ministra odbrane, a plagijatora u ministra policije. Na pleća naroda natovario je čitavu armiju svojih partijskih drugova i sve veće kazne i namete“, rekao je Vučić.\nLider Nove stranke Zoran Živković rekao je da opozicione stranke treba da naprave novu koaliciju, ali „ne sa svim i svakim, i nikako ne sa onima koji su se nudili Vučiću“.\nPredsednik Udruženih sindikata Srbije „Sloga“ Željko Veselinović rekao je da reforme u Srbiji predstavljaju „udar na sirotinju“.\n„Srbija je na dnu Evrope po prosečnim i minimalnim zaradama, po stopi zaposlenih i po stopi nezaposlenih. Vlast tvrdi da je stopa nezaposlenih 16 odsto, ali mi tvrdimo da je 35 odsto. Oni tvrde da Srbija ima 500.000 nezaposlenih, ali sigurno ih je 800.000“, podvukao je Veselinović.\nMiting Demokratske stranke podržali su Liberalno demokratska parija i Narodni pokret Srbije.


Osim zaštite komunalne čistoće tokom epidemije, preduzeće Park dnevno hortikulturno uredi 20 lokacija – KJKP Park Sarajevo\nOsim zaštite komunalne čistoće tokom epidemije, preduzeće Park dnevno hortikulturno uredi 20 lokacija\nby Aldijana Hamza in Novosti. Posted November 10, 2020\nJesenje aktivnosti i uređenje javnih zelenih površina preduzeća Parka svakodnevno na terenu odvijaju se predviđenom dinamikom, a osim devet mjeseci pojačanog intenziteta rada na očuvanju komunalne čistoće zbog epidemiološke situacije, ekipe Parka svakodnevno na terenu realiziraju i brojne poslove hortikulturnog održavanja i uređenja blizu 3 miliona kvadratnih metara zelenih površina. Današnjim programom na brojnim lokacijama u četiri gradske i još tri kantonalne općine realiziraju se brojni poslovi. U Novom Gradu počeli su radovi uređenja zemljišta u cvjetnim gredicama uređenim sezonskim cvijećem početkom jeseni. Taj posao u ovoj općini ekipe Parka rade u zelenom pojasu uz saobraćajnu u Bulevaru Meše Selimovića. Istovremeno ekipe iz Novog Sarajeva posebnu pažnju jučer i danas su posvetile zelenim površinama u Vilsonovom šetalištu i šetalištu uz suprotnu obalu rijeke Miljacke, jer je zadatak prikupiti i ukloniti svo opalo lišće po travnjacima i pločnicima. Dio ove ekipe na Trgu heroja danas uređuje i vrši uzimljavanje sadnica ruža u ružičnjacima, dok u Zagrebačkoj, Topal Osman paše ulici i Vilsonovom šetalištu vrše utovar i odvoz prikupljanog otpada. Zadatak uklanjanja i prikupljanja opalog lišća sa zelenih površina danas je i ekipi iz Centra u Velikom parku, dok dio ekipe uređuje i zelenu površinu u ulici Avde Hume. Ekipa na Ilidži danas je posvećena orezivanju i oblikovanju krošnji kako stabala tako i ukrasnog grmlja. U Bulevaru Meše Selimovića u dijelu koji prolazi kroz ovu općinu, nakon što su završili u Novom Gradu, od prošle sedmice svaki dan ekipe Parka rade orezivanje krošnji platana u drvoredu uz saobraćajnicu. Dok specijalizovana ekipa iz krana auto korpe vrši orezivanje grana u krošnjama, dio ekipe zadužen za područje Ilidže uklanja orezanu drvnu masu sa travnjaka, pješačkih i biciklističke staze. Dio radnika danas je i u banjskim parkovima na Ilidži i u naselju Hrasnica gdje vrše orezivanje i pripremu ukrasnog grmlja za snijeg i niske temperature. Ekipa iz Vogošće danas je posvećena uređenju travnjaka, odnosno rade posljednju ovosezonsku krošnju trave u ulici Feriza Merzuka, a istovremeno čiste i biootpada, te uređuju zemljište uz sadnice žive ograde. Ekipa zadužena za njegu i orezivanje stabala danas je na pet lokacija. Osim u Bulevaru Meše Selimovića, svoje zadatke rade i u ulicama Salke Lagumdžije, Grada Bakua, Kemala u i Antuna Hangija.\nEkipe preduzeća Park dnevno očiste i urede više od 120 sarajevskih lokacija November 4, 2020 Institut za majku i dijete, firma Porsche BH i preduzeće Park zasadili stablo u Pionirskoj dolini November 11, 2020


Dan državnosti Srbije – Ar PRESS Informativni portal – Aranđelovac\nU Orašcu danas će biti obeležena 217 godišnjica od podizanja Prvog Srpskog ustanka i Dan državnosti Srbije.\nIz Vlade Republike Srbije saopšteno je da će svečanoj državnoj ceremoniji obeležavanja Dana državnosti Republike Srbije – Sretenja u Orašcu koja počinje u podne prisustvovati predsednica Vlade Republike Srbije Ana Brnabić i predsednica Republike Srpske Željka Cvijanović .\nPredsednica Vlade Srbije položiće venac kod spomenika voždu Karađorđu i govoriće na svečanoj ceremoniji proslave Sretenja.\nImajući u vidu aktuelnu epidemijsku situaciju i ograničavanje broja ljudi na otvorenom prostoru u Srbiji, apeluje se na građane da poštuju epidemiološke mere i da izbegavaju masovna okupljanja.\nSvi građani koji žele da prate ceremoniju obeležavanja Dana državnosti imaće mogućnost da događaj prate i u direktnom prenosu Radio-televizije Srbije.\nSpomenik Karadjordju u Orašcu\nOkupljanjem vidjenijih ljudi na Sretenje u Orašcu 1804.godine I izborom Karadjordja Petrovića za vodju ustanka započela je novija istorija Srbije.Okupljanje ustanika održano je u Marićevića jaruzi ,nekih 200 metara od spomenika podignutog 2004.godine Karadjordju , povodom obeležavanja dva veka od podizanja Prvog srpskog ustanka,rad Drinke Radovanović I Spomen škola koju je podigao kralj Aleksandar Karadjordjević.\nSretenje je I polovina zime pa se veruje da će se danas medved probiditi iz zimskog sna I izaći iz pećine.Ako bude sunčano I vidi svoju senku,uplašiće se I vratiti u pećinu a zima će trajati još šest nedelja.\nDuh Sretenja u Orašcu


Utoljavanje - Zoran Pavić - Dnevni list Danas\nPočetna » Kolumne » Zoran Pavić » Utoljavanje\nOnako uzgred, u ćaskanju, reklo bi se neformalno, Tomislav Karadžić je novinarima na službenom putu u Kišinjevu izašao u susret, utolio njihovu radoznalost i osvanuo na naslovnim stranama velikog broja portala.\n0Piše: Zoran Pavić 30. novembra 1899. 15.30\nPočasni predsednik FSS, prvi sa tom titulom „doživotne zahvalnosti“, onako uzgred saopštio je da bi pristao da bude predsednik FK Partizan, ako bi mu ispunili nekoliko uslova. Ukratko: da papiri (čitaj: finansije) budu jasni i „čisti“, da se obezbedi 10 miliona evra za prvu ruku, te da sadašnje zaraćene strane postignu konsenzus o njemu kao spasiocu.\nTako su „nagađanja“ koja ispadaju iz navodnika kad se zna odakle su inspirisana, dobila i potvrdu iz prve ruke: gospodin koji je na funkcijama u fudbalu, što u klubovima, što u savezima već „sto godina“, eto pristaje i da žrtvuje bezbrižne i počasne penzionerske dane da bi pomogao klubu za koga navija. I „ničim izazvan“ javno ističe kandidaturu, postavlja uslove i čeka rezultate ispipavanja pulsa, pre svega „zna se koga“, ali i crno-belog plebsa koji je znao i da ga neumesno glorifikuje, što iskreno, što iz inata onim sa drugim prugama.\nTomislav Karadžić, dugogodišnji predsednik Fudbalskog saveza Srbije, pre toga FS Vojvodine, prvi čovek Spartaka, pa Partizana, koga prijatelji i neprijatelji svih boja, a nekih posebno, zovu Tole, svoju popularnost, dakle činjenicu da za njega znaju i prodavačice po zelenim pijacama koje verovatno ne bi prepoznale nijedno ime i prezime fudbalera Partizana i Zvezde, duguje pre svega svojim crveno-belim oponentima. Rušili su ga svi, od istorijskih pokušaja Lukića, do očajničkih Terzića, a on je prvo „izabrao“ svog naslednika Kokezu, i ostao uz njega.\nPredmet nagađanja ovih dana je pre svega na čiji mig je Tole reagovao, neko tog iskustva u kaljuzi srpskog fudbala, tačnije te „namazanosti“ sasvim sigurno se nije istrčao, zaleteo i tako solo odigrao. Biće da se „neko“ setio da su „frakcije“ u Partizanu već toliko uneredile motku da nijedna od njih ne bi mogla da opstane u sedlu, a nadasve perspektivni i „pozitivno kompromitovani“ Karadžić je, eto, tu sa viškom slobodnog vremena, ambicija i volje da pomogne, u interesu srpskog fudbala, naravno. „Neko“ se, eto, setio, Karadžić bi, eto, pristao, a nigde, baš nigde se ne pominje gde je tu interes Partizana, i ko bi uopšte na to pitanje mogao da odgovori.\nU Zvezdi su očigledno procenili da im sa upravom u ostavci sjajno ide, ako je baš Karadžić jedina alternativa, mogli bi u Partizanu da pokušaju isto.


Download kataloga - potrebna je registracija\nPotrebno je da se prvo registrujete a zatim i ulogujete da biste mogli da preuzmete sledeće kataloge:\nAlbo noviteti za sezonu 2014/15\nUkoliko ste ljubitelj ronjenja svakako Vam je potrebno dobro ronilačko odelo. U ovom katalogu možete pogledati Albosub muška i ženska ronilačka odela - jednodelna, dvodelna, čizmice, rukavice, prsluke...\nU ovom katalogu pronaći ćete sve što Vam je potrebno da biste bili bezbedni prilikom rada na visini. Jedan od renomiranih proizvođača čije proizvode možete videti je i SOLL, najveći proizvođač sigurnosnih sistema koji se sastoje od merdevina i šina za zaštitu od pada sa visokih objekata ili prilikom rada u velikim dubinama u Evropi. Ukoliko ste zainteresovani za detaljnije informacije o ovim proizvodima obratite nam se, rado ćemo Vam izaći u susret.\nPogledajte kataloge na srpskom jeziku...\nSoll - o kompaniji i proizvodima\nSoll Xenon - horizontalna protivpadna oprema\n...ili kataloge na engleskom jeziku:\nSoll - proizvodi\nSoll Vi-Go - vertikalna protivpadna oprema\nSoll Vi-Go - tehnički podaci\nU ovim katalozima možete pronaći veliki izbor opreme za zaštitu od pada poput pojaseva, opasača, užadi, karabinera, itd. koje proizvodi PROTEKT, jedna od najpoznatijih kompanija na polju obezbeđenja protiv zaštite od pada.\nGornji fajl je izbor proizvoda iz našeg kataloga za 2012/13. godinu dok je donji fajl ceo katalog proizvođača PROTEKT u kojem možete videti širok spektar proizvoda za zaštitu od pada prilikom rada na visini.\nSve što Vam je potrebno da biste se obezbedili prilikom rada na visini naći ćete na ovim stranicama. Ukoliko Vam je potrebna pomoć prilikom izbora odgovarajuće opreme, slobodno nam se obratite i rado ćemo Vam izaći u susret.\nZaštita od pada PROTEKT - ALBO katalog 2012/13\nZaštita od pada PROTEKT - katalog kompanije PROTEKT\nBudući da se radi o izuzetno stručnom i opasnom poslu, zbog opasnosti od električnog udara, propisima je određeno da samo kvalifikovani radnici rade na električnoj opremi ili sistemima. Naravno, kao i prilikom obavljanja svake druge delatnosti, potrebno je primeniti i odgovarajuće mere zaštite na radu. U ovom katalogu naći ćete opremu i alate koji su neophodni svakom električaru da bi se adekvatno zaštitio i kvalitetno i sigurno radio svoj posao.


U susret 10. Noći istraživača | TV KANAL 9 NOVI SAD\nNaslovna EMISIJE U susret 10. Noći istraživača\nU susret 10. Noći istraživača\nVIDEO K9: Ove godine, Evropska Noć istraživača će u Srbiji biti održana jubilarni 10. put i to 27. septembra od 15 časova do ponoći.\nU jubilarnoj, 10. po redu manifestaciji “Noć istraživača” u Srbiji će ove godine učestvovati čak 29 gradova.\nTema ovogodišnje Noći istraživača biće “konekcija” i kako nas nauka globalno povezuje. Manifestacija ima za cilj popularizaciju nauke i učenje kroz zabavu, pa su 27. septembra dobrodošli svi koji žele da saznaju nešto novo.\nOva manifestacija pokrenuta je pre deceniju baš u našem gradu pa će septembar biti u znaku ovog jubileja. Noć istraživača i ogranak Međunarodne astronomske unije u Srbiji organizuju “Šetnju i trku do Meseca” povodom 50 godina sletanja na Mesec.\nU holu Prirodno-matematičkog fakulteta biće održana izložba maketa raketa ljubitelja raketnog maketarstva, a potom sledi šetnja pod nazivom “380.000 cm do Meseca”, od PMF-a do opservatorije na Petrovaradinskoj tvrđavi, uz predavanje o čovekovoj misiji na Mesecu i niz drugih zanimljivih sadržaja za decu i odrasle.\nCentralni događaj je 27. septembra u tržnom centru na Sentadrejskom putu 11 i u Kulturnoj stanici Svilara. Novosađani će te noći moći da glasaju za naziv jedne vansolarne planete koju je Međunarodna atrsonomska unija dodelila Srbiji da imenuje.\nEvropska noć istraživača u Srbiji finansirana je iz programa „HORIZON 2020“, najveći program Evropske unije za istraživanje i inovacione delatnosti, a u okviru potprograma Marija Sklodovska-Kiri.\nPrethodni tekstOdržan 27. Memorijal dr Radu Flora\nSledeći tekstBojkot ili razgovori?


Milan Kalinić osuđen za krađu Zvezdinog televizora\nMilan Kalinić postao tata po drugi put\nMilan Kalinić tata po drugi put\nMaca dobio sina\nŠišaj Ivana Ivanovića kako hoćeš za 200.000 dinara\nMiloš Bojanić tuži Ivana Ivanovića\nPrva bračna svađa! Danijela izbacila Ognjena\nPsssttt....Trač, Zabava — By taty on October 18, 2011 1:35 pm\nGlumcu i voditelju Milanu Kaliniću izrečena uslovna kazna u trajanju od četiri meseca, na dve godine, zbog pokušaja krađe televizora iz prostorija Sportskog društva Crvena zvezda 1992. godine.\nKaliniću, njegovom bratu i još dvojici muškaraca su u ponedeljak u Palati pravde izrečene kazne od četiri meseca uslovno, u trajanju od dve godine jer su pre 19 godina iz prostorija Sportskog društva Crvena zvezda pokušali da ukradu televizor.\nPo okončanju glavnog pretresa, sud je svu četvoricu proglasio krivim za izvršenje krivičnog dela teške krađe u pokušaju, u saizvršilaštvu.\nOvo je bilo ponovno suđenje Kaliniću i njegovim “saučesnicima”. Prvobitni proces, po kom su oslobođeni optužbe ukinut je, a slučaj je vraćen na početak. Istraga je dugo trajala, rađeno je veštačenje, a neko vreme okrivljeni su izbegavali da se pojave pred sudom.\nTags: Crvena zvezda, estrada, glumac, Milan Kalinić, Milan Kalinić osuđen za krađu Zvezdinog televizora, Milan Kalinić osuđen zbog pokušaja krađe televizora, Milanu Kaliniću izrečena uslovna kazna u trajanju od četiri meseca zbog pokušaja krađe televizora iz Zvezdinog kluba, najnoviji tračevi, trač, tračarenje, tračevi, voditelj\nVoćna salata sa medom\nPotrebno: 500 gr jabuka 4 banane 50 gr suvog grožđa 50 gr suvih šljiva 4 kašike mlevenih oraha sok od...


BiH: Tužilac traži jednomesečni pritvor za direktora OBA, a odbrana puštanje na slobodu - Svet - Dnevni list Danas\nPočetna » Svet » BiH: Tužilac traži jednomesečni pritvor za direktora OBA, a odbrana puštanje na slobodu\nBiH: Tužilac traži jednomesečni pritvor za direktora OBA, a odbrana puštanje na slobodu\nTužilaštvo BiH zatražilo je na današnjem ročištu pred Sudom BiH jednomesečni pritvor za uhapšenog direktora Obaveštajno-bezbednosne službe BiH (OBA) Osmana Mehmedagića.\nMehmedagić je osumnjičen da je krivotvorio diplomu na osnovu koje je postao direktor OBA, a sumnjive su i njegove finansijske transakcije u vezi sa kupovinom dva stambena objekta u Sarajevu.\nTužilac Oleg Čavka rekao je da zbog ovog slučaja Tužilaštvo BiH trpi pritiske i naveo jučerašnji protest pred zgradom pravosudnih institucija u Sarajevu. Rekao je da je protest organizovao Jasmin Mulahusić iz Luksemburga, koji je na društvenim mrežama pretio policiji, Tužilaštvu i Sudu BiH, i dodao da su protestu prisustvovali i političari.\nSudija Tatjana Kosović je takođe rekla da se i protiv Suda BiH „vodi hajka“, posebno od juče.\nPojedini mediji su objavili da je Kosović pozvana da prekine odmor da bi održala ročište i odbila zahtev Tužilaštva da odredi pritvor direktoru OBA.\nAdvokatica Senka Nožica izjavila je da očekuje da njen branjenik bude pušten na slobodu jer „smatramo da nema nikakve osnovane sumnje da je moj branjenik počinio krivično delo koje mu se stavlja na teret, i da nema razloga za određivanje pritvora“.\nPo njenim rečima, pojedini mediji su najavili hapšenje direktora OBA još pre mesec dana što, kako je ocenila, pokazuje političku pozadinu tog slučaja.\n„Pored svih ovih loših momenata koje imamo u BiH, bezbednosna situacija u zemlji je izuzetno dobra. Ako je bezbednosna situacija dobra, a vodi se već drugi proces protiv mog branjenika, može li se išta drugo zaključiti nego da je ovo produkt političkih igara“, rekla je Nožica.\nMehmedagić u čiju se diplomu sumnja, na ročištu je rekao da je „po zanimanju magistar, smer poslovno pravo“, dok je tužilac Oleg Čavka doveo u pitanje kako je direktor OBA stekao diplome.\nOn je naveo da se 2005. godine „prebacio“ sa sarajevskog fakulteta, s višim stepenom stručne spreme, na banjalučki Univerzitet za poslovne studije, a da je pri tome sarajevski indeks proglasio nestalim.\nKazao je i da je Pravnom fakultetu u Sarajevu Mehmedagić podnosio zahtev da mu višu spremu priznaju kao visoku stručnu spremu, ali da je to odbijeno jer mu je nedostajalo 12 ispita.\nČavka je dalje rekao da je Mehmedagić upisao i fakultet u Kiseljaku, na Kobiljači, te da je svojevremeno koristio diplomu s Američkog fakulteta u Tuzli, iako nema tragova da je ikada tamo bio student.\n„Zašto bi neko ko ima pravni fakultet, ponovo upisivao pravni fakultet, tražio da mu višu školsku spremu priznaju kao visoku?“, pitao je tužilac.\nUz falsifikovanje diplome, Tužilaštvo tereti direktora OBA i za pranje novca.\nTužilac Čavka je naveo da Mehmedagić u Sarajevu ima stan od oko 100 kvadratnih metara, još jedan stan, kuću, kao i nekretninu u okolini Sarajeva, a da je kuću kupio gotovinom.\nTužilac Čavka je objavio da u roku od mesec Tužilaštvo namerava da podigne optužnicu protiv Mehmedagića.\nBiHBosna i HercegovinaOBAOsman MehmedagićPritvortužilaštvo BiHSarajevo\nPro Reko i sedam „ajkula“\nRegion • danas 09:56\nRuske snage izvele su napade na više sela u...\nJapan proširuje listu roba i tehnologija čiji je izvoz u Rusiju zabranjen\nTokio proširuje listu roba i tehnologija čiji je...\nBroj nastradali u nesreći koja se dogodila u hemijskoj...


► Turska želi poboljšanje odnosa s Nemačkom\nČavušoglu je za današnji nedeljnik Špigel rekao da "nema osnova za probleme između Nemačke i Turske".\n"Ako napravite jedan korak ka nama, mi ćemo dva prema vama", rekao je šef turske diplomatije.\nTenzije u odnosima dve zemlje porasle su usled niza nesuglasica, uključujući hapšenja nekoliko Nemaca u Turskoj po optužbama za terorizam posle neuspelog državnog udara prošle godine. Nemačka je protestovala zbog tih hapšenja, navodeći da za njih nema osnova.\nMeđu uhapšenima je i novinarka Mesale Tolu, kojoj je suđenje zakazano za sledeću nedelju.\nZamenik šefa nemačke diplomatije Mihael Rot rekao je za list Velt da Nemačka ostaje "spremna da razgovara", ali da ne može da ćuti kada se njeni građani "nepravedno zatvaraju".


ODLUKA O MERAMA ZA OČUVANJE STABILNOSTI FINANSIJSKOG SISTEMA U VEZI S KREDITIMA INDEKSIRANIM U STRANOJ VALUTI: 4 OBAVEZNA MODELA ZA ANEKSIRANJE UGOVORA INDEKSIRANIH U šVAJCARSKIM FRANCIMA - VIšAK NAPLAćEN PO OSNOVU JEDNOSTRANIH POVEćANJA PROMENLJIVIH NEODREDIVIH ELEMENATA KAMATNE STOPE BANKE ćE BITI DUżNE DA URAčUNAJU U PREVREMENU OTPLATU KREDITA\nNBS donela je Odluku o merama za očuvanje stabilnosti finansijskog sistema u vezi s kreditima indeksiranim u stranoj valuti. Odluka je doneta radi očuvanja i jačanja stabilnosti finansijskog sistema Republike Srbije, adekvatnijeg upravljanja rizicima banaka, kao i radi bolje zaštite korisnika finansijskih usluga, koji su primarno pogođeni negativnim posledicama aktuelnih kretanja na međunarodnim deviznim tržištima.\nOdluka se sastoji od dva dela. Prvi deo se odnosi na svaki pojedinačni ugovor o kreditu u otplati koji je banka zaključila sa korisnikom pre početka primene Zakona o zaštiti korisnika finansijskih usluga ("Sl. glasnik RS", br. 36/2011 i 139/2014), bez obzira na stranu valutu u kojoj je taj kredit indeksiran. Tim delom Odluke propisana je obavezna, jednoobrazna i detaljno uređena primena preporuke Narodne banke Srbije BAN 002/13 od 31. maja 2013. godine, koja se odnosila na primenu neodredivih elemenata promenljive kamatne stope pre početka primene Zakona o zaštiti korisnika finansijskih usluga. Nakon sagledavanja efekata primene preporuke BAN 002/13 u bankama, Narodna banka Srbije je odlučila da bankama propiše obavezujući način postupanja sa sredstvima koje su više naplatile po osnovu jednostranih povećanja promenljivih neodredivih elemenata kamatne stope. Banke su dužne da taj višak uračunaju u prevremenu otplatu kredita i da o tome svakom pojedinačnom korisniku dostave obaveštenje sa izmenjenim planom otplate kredita u roku od 30 dana od dana stupanja na snagu te odluke. Primena ovog dela Odluke od strane banaka je obavezna i prethodi primeni ostalih odredaba Odluke sadržanih u drugom delu.\nOdluka stupa na snagu osmog dana od dana objavljivanja u "Službenom glasniku RS".\nIzvor: Press služba Narodne banke Srbije, 24.02.2015.


Najmanje jedan policajac poginuo u eksploziji u Aleksandriji\n► Najmanje jedan policajac poginuo u eksploziji u Aleksandriji\nU eksploziji u mediteranskom gradu Aleksandriji poginuo je najmanje jedan policajac, a četvoro je povređeno, saopštilo je egipatsko Ministarstvo unutrašnjih poslova.\nEksplozija se dogodila nekoliko dana uoči predsedničkih izbora na kojima je favorit aktuelni šef države Abdel Fatah al Sisi.\nNapad je usledio i posle široke kampanje egiptaskih vlasti protiv islamskih ekstremista na Sinajskom poluostrvu i drugim oblastima.\nEksplozija se dogodila u oblasti Rošdi u trenutku dok je tuda prolazio šef aleksandrijskog bezbednosnog direktorata.\nU Egiptu je od aprila prošle godine na snazi vanredno stanje zbog bombaških napada na dve crkve\nMeštanin Suvog Dola kraj Niša poginuo obrađujući vinograd


U nedelju nešto sasvim drugačije u Mitrovici - "Srem street car show" - Ozon Media\nSremska Mitrovica – Juče je na platou ispred Gradske biblioteke auto – moto klub “Street Performance” priredio mali uvod u najavljeno dešavanje za nedelju 24. avgust.\nNekoliko vlasnika modifikovanih automobile izložilo je svoje “ljubimce” kako bi promovisali prvi “Srem street car show” i zainteresovali Mitrovčane da im se i u nedelju pridruže i učine da ovaj događaj bude veći, posećeniji, zanimljiviji.\nU nedelju, 24. avgusta, sa početkom u 11:00 časova, na platou PSC Pinki, po prvi put u Sremskoj Mitrovici biće organizovana manifestacija pod nazivom “Srem Street Car Show No. 1” koji će okupiti ljubitelje i vlasnike modifikovanih automobile.\nMiloš Dostanić, predsednik auto – moto kluba “Street Performance” ovom prilikom rekao je da očekuje da će na manifestaciji učestvovati od 50 do 80 automobila sa teritorije cele Srbije, ali takođe i da očekuju i goste koji su se najavili iz Hrvatske, Bosne i Hercegovine.\nManifestacia pored izložbenog ima i takmičarski karakter, a modifikovani automobili takmičiće se u nekoliko kategorija:\nKlase za styling:\nBest Low cars – merenje najnižeg kartera\nBest Engine room Best OEM + Klase za DB-drag\nZa sve takmičare koji osvoje neka od prva tri mesta obezbeđeni su pehari i nagrade.\nTokom trajanja manifestacije posetioce će zabavljati DJ Daniel, a jedno od dešavanja na skupu biće i sexy car wash.\nKotizacija za takmicenja u Styling-u i dB-dragu je 1000 dinara. Ulaz besplatan za sve ostale\nMemorijalni turnir u ženskom fudbalu


Vučić: Jedino moguće rešenje je kompromisno, Srbiji ne odgovara zamrznuti konflikt GracanicaOnline.Info\nSrbiji po pitanju Kosova i Metohije ne odgovara zamrznuti konflikt, jer zapadne sile neće promeniti svoj stav, kazao je predsednik Srbije Aleksandar Vučić na posebnoj sednici Narodne skupštine na kojoj predstavlja izveštaj o dijalogu Beograda i Prištine. Naglasio je da nije vreme za prevelika očekivanja, već za “suočavanje sa realnošću koja nas okružuje”.\nPredsednik Srbije je naglasio da je jedino moguće rešenje, kompromisno rešenje.\n„Kada me pitate šta je to kompromis, ja ću vam reći ne znam, ali svi zajedno do kompromisa moramo da dođemo“, poručio je Vučić.\nOdlaganjem rešavanja problema Kosova ništa nije rešeno, upozorava Vučić. Dodaje da pred nama nije lak zadatak i vreme za svečarsko raspoloženje, ni vreme za prevelika očekivanja, nego vreme za suočavanje sa realnošću koja nas okružuje.\nPredsednik je kazao da Srbija godišnje izdvaja skoro 800 miliona evra za srpski narod na KiM, ali da to nije dovoljno, jer kako je rekao, iseljavanje ne prestaje.\n“Srba nema više od 95.000, a Albanaca nema više od 1.350.000. Odnos Srba prema Albancima je 1:15. Mi uvek preterujemo, ali i Albanci kada je broj Albanaca na KiM u pitanju“, naglasio je Vučić.\nVučić je istakao da Priština ne ispunjava obaveze potpisane Briselskim sporazumom.\n„Ajde što Albanci ne poštuju Briselski sporazum, oni ne poštuju ni odluke sudova njihove kvazi drzave i izvršne presude oko zemljišta koje pripada manastiru Visoki Dečani“, naveo je Vučić.\nNa posebnoj sednici prisutno je 211 poslanika.\nS druge strane, kosovski premijer Aljbin Kurti se po povratku iz Brisela nije obraćao, ni poslanicima, ni medijima, osim preko društvenih mreža.\nOpozicija ga zbog toga žestoko kritikuje, pa mu je Ramuš Haradinaj poručio da je prevarant, a predstavnici Demokratske partije bivšeg lidera Hašima Tačija da je u Brisel otišao nespreman, da prvo nije tražio izvinjenje Srbije, kao što je obećao, i da je sastanak bio neuspešan za kosovsku stranu.\nTags: Jedino moguće rešenje je kompromisno Aleksandar Vučić dijalog Beograda i Prištine\nPrevious Kurti i Kamberi o pravima Albanaca u Preševskoj dolini i dijalogu Beograda i Prištine\nNext Osmani: Srbija ne može da “igra na dve karte”, ili EU ili Rusija\n20. oktobra 2021., 06:57